****

**VLADA REPUBLIKE HRVATSKE**

**IZVJEŠĆE O PROVEDBI MJERA I AKTIVNOSTI ZA UNAPRJEĐENJE**

**FINANCIJSKE PISMENOSTI POTROŠAČA ZA 2020. GODINU**

**Zagreb, lipanj 2021. godine**

**PROVEDBA MJERA I AKTIVNOSTI IZ AKCIJSKOG PLANA ZA UNAPRJEĐENJE FINANCIJSKE PISMENOSTI POTROŠAČA ZA 2020. GODINU**

Vlada Republike Hrvatske je na sjednici održanoj 29. siječnja 2015. godine donijela Zaključak kojim se prihvaća Nacionalni strateški okvir financijske pismenosti potrošača za razdoblje od 2015. do 2020. godine (Narodne novine, broj 11/15, u daljnjem tekstu: Nacionalni strateški okvir financijske pismenosti potrošača). Navedeni dokument izrađen je kao međusektorski okvir za poticanje i unaprjeđivanje djelovanja svih dionika uključenih u provođenje financijskog obrazovanja građana Republike Hrvatske kako bi im se osigurala prilika ostvarivanja određene koristi od financijskog obrazovanja. Nacionalni strateški okvir financijske pismenosti potrošača obuhvaća građane svih dobnih skupina u Republici Hrvatskoj putem formalnih, neformalnih i informalnih oblika obrazovanja.

Načini provođenja financijskog obrazovanja definirani su provedbenim aktivnostima Akcijskog plana za unaprjeđenje financijske pismenosti potrošača. Sukladno Nacionalnom strateškom okviru financijske pismenosti potrošača, Ministarstvo financija, kao nositelj i koordinator aktivnosti u svezi financijske pismenosti potrošača izrađuje godišnje Izvješće o provedbi Akcijskog plana za proteklo jednogodišnje razdoblje te isto podnosi Vladi Republike Hrvatske.

Akcijskim planom za unaprjeđenje financijske pismenosti potrošača za 2020. godinu suradnjom svih dionika (Ministarstva financija, Ministarstva financija Porezne uprave, Ministarstva gospodarstva i održivog razvoja, Ministarstva znanosti i obrazovanja, Agencije za odgoj i obrazovanje, Hrvatske narodne banke, Hrvatske agencije za nadzor financijskih usluga, Financijske agencije, Hrvatske gospodarske komore, Hrvatskog ureda za osiguranje, Hrvatske udruge banaka, Hrvatske udruge poslodavaca, Akademije Zagrebačke burze, Ekonomskog fakulteta Zagreb, Štedopisa - Instituta za financijsko obrazovanje, Udruge društava za upravljanje mirovinskim fondovima i mirovinskih osiguravajućih društava, Saveza Samostalnih sindikata Hrvatske i HIFE – Hrvatskog instituta za financijsku edukaciju) bio je planiran niz mjera i aktivnosti usmjerenih na podizanje financijske pismenosti potrošača, od najmlađe do starije životne dobi. Značajan dio edukativnih predavanja, obilježavanja međunarodnih događaja i manifestacija, brojnih seminara, radionica, stručnih skupova, okruglih stolova i konferencija otkazani su zbog pandemije bolesti COVID-19 ili su održani online.

U nastavku se iznosi pregled najznačajnijih aktivnosti tijekom 2020. godine po dionicima.

**MFIN**

MFIN je, u sklopu projekta pružanja tehničke pomoći u financijskom obrazovanju u organizaciji OECD/INFE i Ministarstva financija Kraljevine Nizozemske, zajedno s ostalim članovima Operativne radne grupe tijekom 2020. godine, sudjelovao u izradi dokumenta „Financial Literacy of Adults in South East Europe“ u kojem su predstavljeni aktualni rezultati provedenog istraživanja mjerenja financijske pismenosti. Istraživanje je OECD proveo krajem 2019. godine, o razini financijske pismenosti u kojem je, uz Bugarsku, Crnu Goru, Gruziju, Moldaviju, Sjevernu Makedoniju i Rumunjsku, sudjelovala i Republika Hrvatska. Ovim projektom zemljama sudionicama u istraživanju želi se pružiti tehnička pomoć u stvaranju i implementaciji učinkovitih mjera u financijskom obrazovanju, a koje bi bile prilagođene njihovim specifičnim potrebama te pružiti još bolju perspektivu u pogledu provođenja mjera i aktivnosti povezanih s financijskim obrazovanjem i podizanjem svijesti građana o važnosti financijskog obrazovanja. Prema provedenom istraživanju, razina financijske pismenosti u Hrvatskoj pokazuje blagi porast u odnosu na 2015. godinu. Prosječna ocjena financijske pismenosti građana Hrvatske iznosi 12,3 od ukupno 21 boda (59%), u odnosu na 11,7 bodova (56%) iz 2015. godinu prema istraživanju koje su proveli, po usporednoj metodologiji OECD-a, HANFA i HNB u suradnji s MFIN-om. U sklopu projekta izrađen je i dokument „Financial Education Mapping of Croatia“, a održani su i brojni virtualni sastanci koji su imali za cilj unaprijediti financijsku pismenost zemalja sudionika. Rezultati istraživanja predstavljeni su na službenim stranicama MFIN-a.

Tijekom 2020. godine redovito su održavani sastanci Operativne radne grupe o temama u svezi financijske pismenosti potrošača te su dogovarane zajedničke aktivnosti povodom obilježavanja Svjetskog i Europskog tjedna novca. Obilježavanje Svjetskog i Europskog tjedna novca je otkazano radi pandemije bolesti COVID-19, a na službenim stranicama MFIN-a objavljeno je službeno priopćenje.

MFIN je sudjelovao u provedbi projekta „Više znamo, bolje razumijemo“ kojeg četiri godine za redom provodi HGK u suradnji s Gradskim uredom za obrazovanje, a koji se sastoji od edukacije učenika raznih srednjih škola o temama iz područja financijske pismenosti.

Također, MFIN je provodio kontinuiranu komunikaciju s potrošačima na dnevnoj bazi, a na internetskoj stranici MFIN-a su redovito objavljivane relevantne informacije vezane za financijsku pismenost potrošača.

**MFIN PU**

MFIN PU je u 2020. godini, u sklopu svojih aktivnosti, s ciljem podizanja razine financijske pismenosti u području poreza proveo šest edukacija osnovnoškolske djece od trećeg do sedmog razreda. Djeca su upoznata s pojmom poreza, povijesti poreza, zašto su porezi važni i na koji način porezi utječu na njihove živote. Edukacije su obuhvatile preko 150 učenika, učitelja i nastavnika. Od listopada do prosinca 2020. godine održana su tri online edukativna panela za studente Pravnog fakulteta u Zagrebu na teme pravednosti u oporezivanju porezom na dodatnu vrijednost, pravednost u oporezivanju kapitala i pravednost u oporezivanju imovine. Online panelima prisustvovalo je preko 200 sudionika.

**MINGOR**

MINGOR je tijekom 2020. godine u području zaštite potrošača provodio čitav niz aktivnosti s ciljem podizanja razine zaštite potrošača na višu razinu. Obzirom da je jedna od ključnih uloga potrošačke politike osigurati prava potrošača u skladu s trenutnim tehnološkim i društvenim kretanjima te osigurati potrošačima pravo pristupa svim proizvodima i uslugama koje se pružaju na tržištu, novonastala situacija uzrokovana epidemijom bolesti COVID-19 utjecala je na dodatni rast online trgovine u Republici Hrvatskoj i s tim u vezi bilo je potrebno poduzeti sve mjere kako bi se potrošače informiralo o njihovim pravima, a trgovce o njihovim obvezama kada sklapaju ugovore putem interneta, a kako bi se spriječilo kršenje prava potrošača u digitalnom okruženju.

Uslijed navedenoga, značajan dio aktivnosti tijekom 2020. godine je bio usmjeren na direktnu komunikaciju i pružanje informacija potrošačima kao i poslovnim subjektima o njihovim pravima i obvezama. Informiranje i edukacija potrošača provodila se putem Centralnog informacijskog sustava za zaštitu potrošača (CISZP), putem besplatnog telefona za informiranje potrošače 0800 414414 kao i putem elektroničke pošte pravapotrosaca@mingo.hr.

Nadalje, aktivnosti su bile usmjerene i na bolju funkcionalnost internet stranice područja zaštite potrošača ([www.szp.hr](http://www.szp.hr/)), akako bi informacije potrošačima o njihovim pravima bile što dostupnije, odnosno kako bi jednostavnijim i bržim pronalaženja relevantnih i aktualnih informacija iz različitih sektorskih područja potrošačima olakšali ostvarivanje njihovih prava.

Isto tako, kako bi se rad MINGOR-a što više približio javnosti redovito se surađivalo s medijima i davali su se odgovori na novinarske upite koji obrađuju potrošačke teme.

Intenzivna suradnja s udrugama za zaštitu potrošača, u području informiranja, edukacije i savjetovanja potrošača provodila se tijekom 2020. godine, kroz projekte koji su bili usmjereni na mlađu populaciju i digitalno okruženje. Na temelju javnog natječaja za dodjelu financijske podrške projektima udruga koje djeluju u području zaštite prava potrošača, provodila su se dva projekta vezana uz financijsku pismenost i to projekt „Potpisujem, znači razumijem!“ u iznosu od 58.000,00 kn, kao i projekt „Upoznaj svoja prava!“ u iznosu od 53.748,00 kn, a koje je tijekom 2020. godine provodila udruga HIFE.

**MZO**

Svim osnovnim i srednjim školama poslana je informacija vezana uz obilježavanje petog Europskog tjedna novca u okviru kojeg su održane brojne aktivnosti i manifestacije na nacionalnoj i međunarodnoj razini posvećene unaprjeđivanju financijske pismenosti. Cilj obilježavanja Svjetskog i Europskog tjedna novca je financijskim obrazovanjem unaprijediti razinu financijske pismenosti i omogućiti djeci, mladima i građanima stjecanje financijske kompetencije, nužne u svakodnevnom privatnom i poslovnom životu. Intersektorskom suradnjom MFIN-a, MINGOR-a, MZO-a, AZOO-a, HNB-a, HANFA-e, HUB-a, Privredne banke Zagreb, HUO-a, HUP-a, Akademije ZSE, HGK-a, UMFO-a, Štedopisa i HIFE, u tjednu od 23. do 27. ožujka 2020. godine obilježen je, u specifičnim okolnostima opterećenim pandemijom bolesti COVID-19 i u značajno manjem broju planiranih aktivnosti, Svjetski i Europski tjedan novca s posebnim naglaskom na uključivanje djece i mladih u projekte i programe vezane za unaprjeđivanje financijske pismenosti.

U okviru Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. – prioritet Odgoj i obrazovanje za financijsku i medijsku pismenost financirano je ukupno 3 projekta u iznosu od 323.704,00 kuna.

U studenome 2020. godine u suradnji s MFIN PU pripremljen je natječaj za literarne i likovne radove učenike petih i šestih razreda osnovnih i srednjih škola „Plaćati porez je bitno“.

U okviru Kurikuluma za međupredmetnu temu Poduzetništvo za osnovne i srednje škole u Republici Hrvatskoj (dostupan na poveznici: <https://narodne-novine.nn.hr/clanci/sluzbeni/full/2019_01_7_157.html> ) u okviru domene Financijska i ekonomska pismenost obrađuju se sadržaji vezani uz unaprjeđivanje financijske pismenosti.

U okviru obilježavanja Europskog tjedana novca učenici Škole za grafiku, dizajn i medijsku produkciju iz Zagreba pripremili su informacijske grafike na temu unaprjeđivanja financijske pismenosti i zaštite potrošača.

**AZOO**

Poslovi koje je AZOO obavljao tijekom 2020. godine vezani su za plan unaprjeđivanja financijske pismenosti, organizaciju stručnih skupova za financijsku pismenost u okviru kurikula međupredmetnih tema: Građanski odgoj i obrazovanje, Poduzetništvo i financijska pismenost, Osobni i socijalni razvoj, Učiti kako učiti, Uporaba informacijske i komunikacijske tehnologije i Održivi razvoj. Te su se aktivnosti uredno odvijale do pojave pandemije bolesti COVID-19, nakon čega su se aktivnosti trebale prilagoditi epidemiološkim mjerama za suzbijanje širenja pandemije bolesti COVID-19 te su tijekom godine održavani webinari i edukacija putem internet platformi.

Povodom obilježavanju Europskog i Svjetskog tjedna novca, AZOO je pozvao sve osnovne i srednje škole na obilježavanje te je uputila ravnateljima škola prijedlog programa obilježavanja. Također je sudjelovala u zajedničkoj aktivnosti/konferenciji povodom obilježavanja Dana štednje 2020. godine.

Voditelji županijskih stručnih vijeća za građanski odgoj i obrazovanje i međupredmetne teme organizirali su seminare, stručne predavanja i druga događanja namijenjena financijskoj edukaciji.

AZOO je u suradnji s Večernjim listom, UMFO-om, EFZG-om i MZO-om sudjelovao u pripremanju natječaja u sklopu edukativnog projekta Male akademije financije: „Učim i štedim – znam da vrijedim“, koji je zbog pandemije bolesti COVID-19 i epidemioloških mjera privremeno zaustavljen.

AZOO je sudjelovao u popunjavanju OECD-ovog upitnika članovima Operativne radne grupe za financijsku pismenost o financijskoj pismenosti (Questionnaire Stocktaking on Financial Inclusion for Youth) od 15. siječnja 2020. godine., Pozadina evidencija i politike u vezi financijske pismenosti mladih(Background, evidence and policy settings).

**HNB**

HNB prepoznaje važnost institucionalnog sudjelovanja u ekonomskoj i financijskoj edukaciji te kontinuirano poduzima aktivnosti sa svrhom unaprjeđenja financijskog znanja građana i njihova odnosa prema osobnim financijama. I tijekom 2020. godine HNB je nastavio s provođenjem mjera i aktivnosti usmjerenih na unaprjeđenje financijske pismenosti potrošača.

Shvaćajući potrebu i značenje obrazovanja mladih i djece prije nego što postanu sudionici financijskog tržišta, tijekom 2020. godine u edukaciji iz djelokruga rada HNB-a sudjelovalo je sveukupno 799 učenika te 34 nastavnika i profesora. Na temu "Financijska edukacija“ predavanja su održana za 309 učenika i 13 profesora, od čega su za 128 učenika i 6 profesora edukativna predavanja održana u sklopu projekta Hrvatske gospodarske komore „Više znamo, bolje razumijemo“. Svim učenicima i njihovim nastavnicima uručeni su prigodni edukativno-informativni materijali na temu računa za plaćanje, kredita i štednje te letak sa ključnim savjetima o tome kako se zaštititi pri odabiru usluga internetskog ili mobilnog bankarstva.

Također, u suradnji s Hrvatskim katoličkim radijem nastavljen je ciklus kratkih edukativnih radio-emisija "Financijska abeceda" u kojima, jednom tjedno, predstavnici HNB-a govore o relevantnim temama iz područja financijske pismenosti. Tijekom 2020. godine emitirano je 28 epizoda.

Guverner, rukovodstvo i djelatnici HNB-a redovito su gostovali u elektroničkim i pisanim medijima sa svrhom pojašnjavanja aktualnih zbivanja ili drugih važnih tema iz područja financijske pismenosti. Uz to putem internetskih stranica HNB-a, komunikacijskih kanala YouTube, Facebook, Twitter i LinkedIn objavljivane su i ostale javnosti pristupačne informacije o radu središnje banke. O pravima potrošača HNB je javnost redovito izvještavao i putem „Središnjeg portala za potrošače – Sve za potrošače“.

U sklopu projekta pružanja tehničke pomoći u financijskom obrazovanju u organizaciji OECD/INFE i Ministarstva financija Kraljevine Nizozemske, HNB je zajedno s ostalim članovima Operativne radne grupe tijekom 2020. godine sudjelovao u izradi dokumenta „Financial Literacy of Adults in South East Europe“ u kojem su predstavljeni aktualni rezultati provedenog istraživanja mjerenja financijske pismenosti. Naime, OECD je krajem 2019. godine proveo istraživanje o razini financijske pismenosti u kojem je, uz Bugarsku, Crnu Goru, Gruziju, Moldaviju, Sjevernu Makedoniju i Rumunjsku, sudjelovala i Republika Hrvatska.

Prema provedenom istraživanju, razina financijske pismenosti u Hrvatskoj pokazuje blagi porast u odnosu na 2015. godinu. Prosječna ocjena financijske pismenosti građana Hrvatske iznosi 12,3 od ukupno 21 boda (59%), u odnosu na 11,7 bodova (56%) iz 2015. godine prema istraživanju koje su proveli HANFA i HNB u suradnji s MFIN-om, po usporednoj metodologiji OECD-a. U sklopu projekta izrađen je i dokument „Financial Education Mapping of Croatia“, a održani su i brojni virtualni sastanci koji su imali za cilj unaprijediti financijsku pismenost zemalja sudionika.

Učenička debata koju HNB tradicionalno organizira u suradnji s Hrvatskim debatnim društvom povodom obilježavanja Svjetskog i Europskog tjedna novca, Dani otvorenih vrata i najveći dio edukativnih predavanja odgođeni su zbog pandemije bolesti COVID-19.

**HANFA**

U skladu s Nacionalnim strateškim okvirom financijske pismenosti potrošača za razdoblje od 2015. do 2020. godine i Akcijskim planom kao provedbenim aktom, HANFA je i tijekom 2020. godine nastavila provoditi aktivnosti definirane istima s ciljem podizanja razine financijske pismenosti korisnika financijskih usluga subjekata nadzora HANFA-e, kao i šire javnosti. S obzirom na pandemiju bolesti COVID-19 većina planiranih aktivnosti prebačena je online sukladno nepovoljnoj epidemiološkoj situaciji, dok su neke planirane aktivnosti odgođene.

HANFA tijekom godine kontinuirano samostalno provodi aktivnosti usmjerene educiranju i informiranju korisnika financijskih usluga, a one uključuju rad na predstavkama, razne oblike komunikacije s potrošačima i širom javnosti, objavu relevantnih obavijesti, upozorenja, brošura i informativnih prezentacija na internetskim stranicama, objavu publikacija o kretanjima na tržištu financijskih usluga te edukacijske aktivnosti kao što su posjete učenika i studenata te za njih organizirana predavanja (do 20. studenog 2020. godine održano je 29 predavanja u i izvan prostora HANFA-e, te online predavanja za oko 1000 učenika ili studenata). S obzirom na promjenu medija komunikacije uzrokovane pandemijom, HANFA je organizirala dva javna online izlaganja i dvije javne online rasprave u suradnji sa studentima te je na internetskim stranicama objavljena audio prezentacija na temu financijske pismenosti.

HANFA je u 2020. godini pokrenula i posebnu internetsku stranicu „Novac za sutra“ koja je posvećena svima koji žele odgovorno razmišljati o novcu, upravljati svojim životnim standardom i planirati svoju budućnost. HANFA na ovaj način želi čitateljima pomoći i podržati ih u razvoju njihova znanja o novcu, s primarnim naglaskom na odgovorno ulaganje na temelju pruženih pravodobnih informacija, ali i dobro promišljenih osobnih odluka. Na portalu je tijekom 2020. godine objavljeno 30-ak edukativnih tekstova. Od sredine listopada 2020. godine platforma je prisutna i na internetu, a na Facebooku ima više od 1000 članova. U 2020. godini HANFA je pokrenula i natječaj za najbolje studentske znanstvene i stručne radove u „Godišnjoj nagradi HANFA-e studentima za najbolje znanstvene i stručne radove“, a ova aktivnost planira se provoditi svake godine. Namjera je ovim aktivnostima dodatno unaprijediti suradnju s visokim učilištima i potaknuti studentsku zajednicu da se pobliže i na praktičnoj razini upozna sa zbivanjima na financijskim tržištima. Osim navedenog, taj oblik suradnje omogućit će interaktivnost studenata s regulatornim tijelom sektora financijskih usluga u Republici Hrvatskoj.

Na temelju priopćenja i PR aktivnosti u medijima je do sredine studenog objavljeno 60-tak članaka, realizirana su 3 tiskana intervjua, 3 televizijska te jedno radijsko gostovanje. U 2020. godini HANFA je pokrenula posebnu edukativnu medijsku kampanju s medijskim izdavačem s ciljem upoznavanja građana s njihovim pravima vezanima uz korištenje financijskih usluga, a kroz kampanju će se obraditi 12 tema iz područja financija i anketa među mladima. Svaku temu u prosjeku je pročitalo 40.000 tisuća čitatelja 24 sata.

U 2020. godini HANFA se pridružila i projektu HNB-a i Hrvatskog katoličkog radija snimanja ciklusa kratkih edukativnih radioemisija "Financijska abeceda" u kojima jednom tjedno stručnjaci govore o relevantnim temama iz područja financija. U 2020. godini kroz emisije obrađene su teme vezane uz investiranje i investicijske fondove, financijske prijevare te mirovinsku štednju. Nastavak suradnje na ovom projektu planiran je u sljedećoj godini.

Osim aktivnosti koje HANFA provodi samostalno, tijekom godine HANFA aktivno surađuje i s drugim dionicima na projektima vezanima uz podizanje razine financijske pismenosti. Riječ je ponajprije o tematskim tribinama, okruglim stolovima, radionicama i edukativnim skupovima kojih su nositelji bili nadležna ministarstva, HGK i članovi Operativne radne grupe te ostale institucije relevantne za podizanje financijske pismenosti (škole, fakulteti, udruge i sl.).  U 2020. godini HANFA je sudjelovala i u natječaju za učenike osnovnih i srednjih škola na temu „Kako postati zeleni potrošač“, a koji su povodom Svjetskog dana potrošača organizirali MINGOR i MZO.

**FINA**

Zakon o dopuni Zakona o provedbi ovrhe na novčanim sredstvima (Narodne novine, broj 47/20) koji je stupio na snagu 18. travnja 2020. godine, zatim Zakon o interventnim mjerama u ovršnim i stečajnim postupcima za vrijeme trajanja posebnih okolnosti (Narodne novine, broj 53/20), koji je stupio na snagu 1. svibnja 2020. godine i Odluka o produženju roka trajanja posebnih okolnosti (Narodne novine, broj 83/20) imali su znatan utjecaj i na postupanje FINA-e u ovršnim postupcima te poslovima Službe upisa što je vidljivo i iz brojčanih pokazatelja koji se odnose pružanje podrške građanima/potrošačima.

Navedeni propisi donose posebne interventne mjere u ovršnim i stečajnim postupcima za vrijeme trajanja posebnih okolnosti uslijed proglašenja pandemije bolesti COVID-19. Za vrijeme trajanja posebnih okolnosti u smislu navedenih propisa zastaje se s postupanjem u svim ovršnim postupcima osim u postupcima radi namirenja tražbine zakonskog uzdržavanja djeteta, druge tražbine kada se ovrha provodi radi namirenja budućih obroka po dospijeću, tražbine po osnovi dospjele, a neisplaćene plaće, naknade plaće ili otpremnine i ako se radi o mjerama osiguranja iz kaznenog postupka. Posebne okolnosti bile su na snazi od 18. travnja 2020. do 18. listopada 2020. godine što je imalo utjecaja i na brojčane pokazatelje u odnosu na 2019. godinu.

U 2020. godini zaposlenici FINA-e su kao posrednici sudjelovali u provođenju odredbi Zakona o stečaju potrošača. Od 1. siječnja 2019. godine, kada je na snagu stupio Zakon o izmjenama i dopunama Zakona o stečaju potrošača (Narodne novine, broj 67/18), a kojim je uveden institut jednostavnog postupka stečaja potrošača, FINA sudjeluje sukladno odredbama navedenog Zakona. FINA svim potrošačima koji u Očevidniku redoslijeda osnova za plaćanje imaju evidentirane neizvršene osnove za plaćanje u iznosu do 20.000,00 kn po osnovi glavnice i neprekidno su u blokadi duže od 3 godine, putem pošte dostavlja poziv na dostavu očitovanja da se isti u roku od 15 dana od dana dostave poziva očituju jesu li suglasni da se nad njihovom imovinom provede jednostavni postupak stečaja potrošača. U 2020. godini FINA je uputila takve pozive za 23.353 potrošača (zaključno s 23. studenim 2020. godine). Poziv se dostavlja potrošaču na adresu boravišta/prebivališta/drugu prijavljenu adresu u Republici Hrvatskoj prema podacima iz evidencije Ministarstva unutarnjih poslova. Ako dostava ne uspije na toj adresi, dostava se obavlja na e-oglasnoj ploči sudova, uz slanje obavijesti potrošaču (predajom u poštanski sandučić i u korisnički pretinac u sustavu e-Građani). Smatra se da je dostava poziva obavljena isticanjem na internet stranici e-oglasna ploča sudova.

Tijekom 2020. godine FINA je podnijela 110.211 prijedloga za provedbu jednostavnog postupka stečaja potrošača pred nadležnim općinskim sudovima (potrošači koji su u trenutku podnošenja zadovoljavali zakonom propisane uvjete) i pri tome je putem telefona pružena podrška za više od 5.000 upita građana (zaključno s 25. studenim 2020. godine).

U postupku provedbe ovrhe na novčanim sredstvima zaposlenici FINA-e su u svakodnevnom kontaktu s građanima te ih izravno educiraju u području ovrhe na novčanim sredstvima i/ili blokade računa. Tako je tijekom 2020. godine zaprimljeno oko 18.000 upita građana (zaključno s 25. studenim 2020. godine) putem elektroničke pošte te više od 16.000 telefonskih upita (zaključno s 25. studenim 2020. godine) putem kojih je pružena podrška i informacija građanima vezana uz postupke ovrhe na novčanim sredstvima. Ovršni postupci nastavljeni su 18. listopada 2020. godine.

HUB i Udruga za financijsku inkluziju Padobran pokrenuli su kampanju naziva „Znanjem do financijskog oporavka“ koja traje od listopada 2020. do siječnja 2021. godine. FINA se priključila kampanji te, u poslovnici u Zagrebu, u Ulici grada Vukovara 70, osigurala prostor za financijske savjetnike Udruge Padobran gdje se zainteresirani dužnici mogu javiti za savjet i informacije o mogućnostima otplate duga. Potrošačima kojima je pokrenuta ovrha, odnosno dužnici koji nemaju dovoljno sredstava na računima za otplatu duga, mogu u Zagrebu, u Ulici grada Vukovara 70, dobiti besplatno individualno financijsko savjetovanje o dugu i savjetodavnu pomoć. Financijski savjetnici iz Udruge Padobran individualnim pristupom informiraju i educiraju dužnika te nude mogućnosti konkretnih rješenja za svakog pojedinog dužnika.

**HGK**

Tijekom veljače i ožujka 2020. godine HGK je nastavio s provođenjem projekta „*Više znamo, bolje razumijemo*“ za učenike zagrebačkih srednjih škola, u suradnji s Uredom za obrazovanje Grada Zagreba i ostalim partnerima u cilju upoznavanja učenika s važnošću financijske pismenosti te stjecanja znanja i vještina potrebnih za uspješno upravljanje osobnim financijama. Za potrebe Projekta, ažurirana je prigodna brošura o financijskoj pismenosti koja je dostupna i na internet stranici te ostali prigodni materijali. Unatoč aktualnoj epidemiološkoj situaciji, dio planiranih edukativno-informativnih aktivnosti usmjerenih na unaprjeđenje financijske pismenosti potrošača i poslovnih subjekata realiziran je. Izrađena je nova verzija prigodne brošure „Osnovno o investicijskim fondovima“, a Udruženje investicijskih fondova HGK i ove godine dodijelilo je nagrade za najbolje otvorene investicijske fondove s javnom ponudom i najbolje društvo za upravljanje investicijskim fondovima u 2019. godini pod nazivom „*TOP OF THE FUNDS*“.

Svjetski dan štednje obilježen je u virtualnom obliku, uz pripremu informativnog materijala pod nazivom „Značaj štednje za pojedinca, obitelj i gospodarstvo te utjecaj pandemije bolesti COVID-19 na štedne navike građana“ i snimljene prigodne materijale koji su se objavljivali tijekom studenoga na internetu u okviru „mjeseca štednje“.

Aktivnosti HGK-a u području financijske pismenosti bile su medijski popraćene, objavljeni su stručni članci te su dani odgovori na upite medija, potrošača i poslovnih subjekata vezano za financijski sektor. U kontekstu informiranja potrošača i podizanja njihovih financijskih znanja, a vezano na posljedice pandemije bolesti COVID-19 i potresa u Zagrebu, objavljene su brojne informacije te su dani odgovori na upite građana i poslovnih subjekata iz područja bankarstva, osiguranja i leasinga. U suradnji s ostalim članovima Hrvatskog SEPA foruma, kontinuirano se ažurira internet stranica Projekta SEPA te se daju odgovori na upite.

**HUO**

HUO i njegovi članovi društva za osiguranje su i tijekom 2020. godine nastavili s aktivnostima usmjerenim podizanju razine financijske pismenosti na području osiguranja. Obzirom na pandemiju bolesti COVID-19 neke aktivnosti održane su online.

HUO je pripremio dva videa / infografike predviđena za korištenje u aktivnostima vezanim uz obilježavanje Svjetskog i Europskog tjedna novca, ali i u daljnjim aktivnostima vezanim uz financijsku pismenost. Prvi video HUO-a sadrži osnovne vrste osiguranja i obraća se prvenstveno mladima, ističući važnost osiguranja kao podrške u svakodnevnom životu. Drugi video je obrađeni i sinkronizirani video europskog udruženja osiguratelja i reosiguratelja Insurance Europe pod nazivom *„Osiguravamo Europi bezbrižan san“.* Njihovo objavljivanje je planirano (HUO objava za medije, internet) u tjednu koji prethodi GMW, međutim kako je otkazana manifestacija Svjetski i Europski tjedan novca, prolongirana je objava.

HUO je dana 18. rujna 2020. godine održao press briefing u sklopu kojega su predstavljene najznačajnije brojke i pokazatelji vezani uz potres u Gradu Zagrebu i okolici uz pregled tržišta iz perspektive industrije osiguranja kao i njenoj ulozi u sanaciji šteta i normalizaciji života. Posebna pozornost je skrenuta na podatke koji pokazuju kako značajan dio imovine u Hrvatskoj nije osiguran ili nije osiguran na primjeren način pri čemu je istaknuta važnost daljnjeg financijskog opismenjavanja građana Republike Hrvatske iz područja osiguranja, posebice segmenta osiguranja imovine.

Dana 25. studenog 2020. godine održano je predavanje na temu financijske pismenosti na području osiguranja na Pravnom fakultetu Sveučilišta u Rijeci. HUO je nastavio suradnju i s udrugom studenata Ekonomskog fakulteta u Osijeku „Financijski impuls” te je dana 7. prosinca 2020. godine održano online predavanje na temu financijske pismenosti na području osiguranja na Ekonomskom fakultetu u Osijeku.

Proveden je natječaj za dodjelu nagrada za najbolji znanstveni rad, najbolji diplomski rad na diplomskom studiju te najbolji završni rad na preddiplomskom studiju iz područja osiguranja te je odlukom Prosudbenog povjerenstva dodijeljena nagrada u kategoriji najbolji diplomski rad.

Ostvareni rezultati akcije i komunikacijske kampanje „STOP NEOSIGURANIM VOZILIMA“ koja traje punih 11 godina, a koju u sklopu Nacionalnog programa sigurnosti cestovnog prometa provode HUO, Ministarstvo unutarnjih poslova RH i Ravnateljstvo policije, uvelike su pridonijeli smanjenju broja neosiguranih i neregistriranih vozila na razini cijele Hrvatske, ali su i pozitivno utjecali na podizanje svijesti građana o važnosti obveze registriranja i osiguranja motornih vozila od automobilske odgovornosti. Već 2009. godine, u prvoj godini provedbe kampanje, štete po neosiguranim motornim vozilima smanjene su za 75%. U godinama koje slijede nadalje se smanjivao broj neosiguranih vozila na našim prometnicama i činjenicom da je Ministarstvo unutarnjih poslova počelo provoditi automatsku odjavu vozila koja su neregistrirana dulje od godinu dana. Upravo zahvaljujući velikim naporima HUO-a i Ministarstva unutarnjih poslova brojka neregistriranih i neosiguranih vozila u proteklih desetak godina smanjena je s tristotinjak tisuća na tridesetak tisuća. HUO uz podršku Ministarstva unutarnjih poslova i Ravnateljstva policije te financijsku podršku kroz Nacionalni program sigurnosti cestovnog prometa, kontinuiranom provedbom komunikacijskih aktivnosti vezanih uz kampanju „STOP NEOSIGURANIM VOZILIMA“ nastoji podići svijest građana o važnosti produženja osiguranja i registracije motornih vozila kako bi izbjegli oštre kazne, ali i kako bi se odgovornije ponašali u prometu. Kroz navedenu kampanju nastoji se raznim informativnim i edukativnim sadržajima posredstvom različitih komunikacijskih kanala, organiziranjem edukativnih radionica, radijskim i televizijskim reklamama, kao i brojnim drugim promotivnim aktivnostima apelirati na sve sudionike u prometu na pravovremeno sklapanje ugovora o osiguranju od automobilske odgovornosti. Tijekom godina, ovu kampanju podržala su i dva partnera, točnije Centar za vozila Hrvatske te Hrvatski autoklub, kako bi pridonijeli učinkovitijoj provedbi ali i snažnijoj afirmaciji same kampanje. Krajem 2020. godine nastavljena je intenzivna digitalna kampanja putem internetskih medija uz potpuno novi vizualni identitet, a za proljeće 2021. godine u planu su dva događanja u Zagrebu i Zadru koja će i nadalje pratiti kampanja u medijima.

Izvršena je daljnja distribucija (neposredno i putem društava za osiguranje) brošure *„Čemu zapravo služi osiguranje?“,* letka *#OsigurajMudro –Provjerite prije putovanja*, te letka *#OsigurajMudro - Usvojite pet važnih odluka vezanih uz osiguranje* (distribuirano cca 1500 letaka).

Nastavljena je kontinuirana zaštita potrošača kroz ustanovljene institute zaštite potrošača pri HUO-u – Centar za mirenje i Pravobraniteljstvo na području osiguranja, kroz koji se ostvaruje efikasna zaštita potrošača na području osiguranja, a koja je za potrošače u cijelosti besplatna. U krizi uzrokovanoj pandemijom bolesti COVID-19, Centar za mirenje omogućio je građanima online rješavanje sporova iz osigurateljnih i odštetnih odnosa. Na ovaj način osiguranici, ugovaratelji osiguranja i oštećene osobe mogu svoje sporove riješiti iz sigurnosti vlastitoga doma, ne dolazeći u neposredan fizički kontakt i štiteći pritom svoje zdravlje u trenutnoj situaciji. Internetskim rješavanjem sporova Centar za mirenje omogućuje potrošačima da na jednostavan, brz i učinkovit način pokrenu postupak mirenja i riješe spor.

Informacije po upitima potrošača HUO omogućava i putem Centralnog informacijskog sustava za zaštitu potrošača osnovanog pri MINGOR-u, kao jedna od kontaktnih točki Centra.

HUO je u 2020. godini nastavio s objavljivanjem znanstveno-stručnog časopisa „Hrvatski časopis za OSIGURANJE“. Cilj znanstveno-stručnog časopisa HUO-a je unapređenje, afirmacija i promocija osigurateljne znanosti i struke te približavanje znanosti i prakse.

HUO kontinuirano vrši edukacije putem svog Centra za edukaciju djelatnika u osiguranju koji pruža edukativne sadržaje otvorenog tipa održavanjem niza specijalističkih i temeljnih seminara, a koji su s obzirom na novonastalu epidemiološku situaciju održavani online. Održano je 11 seminara, od kojih 8 u online formatu, a koje je pohađalo cca 500 sudionika.

**HUB**

HUB je u 2020. godini nastavio redovito informirati ključne dionike o aktualnim temama u bankarstvu i financijskom sustavu, makroekonomskim očekivanjima, financijskoj edukaciji te sigurnom korištenju bankovnih digitalnih usluga i proizvoda. Objavljene su redovite publikacije HUB-a (Analize, Pregledi i Izgledi), koje su predstavljene na online briefinzima za medije, putem priopćenja za javnost te ostalih komunikacijskih kanala.

Tijekom 2020. godine, HUB je bila izrazito aktivan tijekom pandemije bolesti COVID-19, informirajući građane o ulozi banaka tijekom krize, instrumentima za olakšanje otplate preuzetih obveza te promjenama u bankovnim uslugama i poslovanju, budući da su digitalna plaćanja i korištenje platnih kartica znatno porasli, u odnosu na plaćanja gotovinom. Ostale teme izvješćivanja uključivale su: gospodarske mjere banaka tijekom pandemije bolesti COVID-19, uvjete odgode i reprograma kreditnih obveza, obustave svih vrsta prisilnih naplata, ukidanje naknada za korištenje bankomatske mreže, izdavanje debitnih kartica za zaštićene račune, krediti za likvidnost, moratorije i reprograme kreditnih obveza.

Povodom Europskog i Svjetskog tjedna novca 2020. godine, HUB je u suradnji s Institutom za financijsko obrazovanje Štedopis proveo istraživanje o razini financijske pismenosti tinejdžera. Istraživanje je provedeno u ožujku 2020. godine, a zbog pandemije bolesti COVID-19 predstavljanje rezultata je odgođeno. U sklopu kampanje proveden je online panel s predstavnicima HUB-a, HNB-a i Štedopisa te je kroz niz novinskih članaka i videosadržaj promovirana važnost edukacije u području financijske pismenosti.

HUB je nastavio promicati znanja iz područja sigurnosti na internetu i komunicirati važne savjete za građane u području korištenja online usluga banaka. HUB i Jutarnji list proveli su medijsku kampanju „Cyber sigurnost u doba pandemije”. Tijekom pandemije bolesti COVID-19 znatno je poraslo korištenje digitalnog bankarstva te su uočeni razni načini pokušaja prevare. U skladu s time, HUB i Jutarnji list su proveli kampanju o najčešćim vrstama online prevara, savjetima za zaštitu, informacijama te o načinima na koji banke štite svoje klijente i ulažu u sigurnost online bankarstva. U sklopu kampanje Jutarnji list je kreirao zasebnu mikro-stranicu na kojoj su objavljeni edukativni članci, infografike, savjeti za građane te interaktivni kviz znanja.

Uoči predblagdanskog razdoblja koje već tradicionalno obilježava povećana online kupovina, HUB je proveo istraživanje „Online kupovina u doba pandemije“ s ciljem analize koliko su ispitanici kupovali online u odnosu na razdoblje prije pandemije, koliko ih namjerava kupovati putem internet stranica za vrijeme tzv. *Black Friday*-a i ubuduće, što ih zabrinjava i na što obraćaju pozornost te jesu li bili žrtve prijevara online kupovine. HUB je istraživanje komunicirao putem priopćenja za javnost uz ključne savjete za sigurno korištenje interneta i obavljanje online kupovine.

Povodom Dana štednje objavljen je poseban „Pregled“, još jednom ukazujući na stabilnost bankovnog sustava i povjerenja građana u banke.

HUB je, u suradnji s Udrugom Padobran te uz podršku medija, primarno Večernjeg lista i partnera iz privatnog i javnog sektora, pokrenuo u studenome 2020. godine društveno odgovornu kampanju „Znanjem do financijskog oporavka - upravljanje osobnim financijama u doba pandemije”, odnosno edukacijski projekt koji sadrži različite oblike savjetodavne podrške i edukacije za blokirane i ovršene građane. Projekt podržava FINA i HUP. Besplatne edukativne radionice provode stručnjaci specijalizirani za financijsko savjetovanje građana u financijskim poteškoćama, koji već niz godina rješavaju individualno slučajeve te pomažu pojedincima da izađu iz blokade i stabiliziraju vlastitu financijsku situaciju. Sve informacije o aktivnostima i važne savjete za vođenje osobnih financija se mogu pronaći na zasebnoj internet stranici [www.znanjemdofinancijskogoporavka.hr](http://www.znanjemdofinancijskogoporavka.hr).

**HUP**

HUP je tijekom 2020. godine nastavio suradnju s članovima, akademskom zajednicom, ministarstvima i sa svojim partnerskim organizacijama:  HUB-om i HUO-om u smislu provođenja aktivnosti na temu financijske pismenosti. U 2020. godini organizirani su seminari, webinari, online radionice te prezentacije za članove HUP-ovih granskih udruga sa financijskim temama, kroz središnji ured u Zagrebu i regionalne urede: Osijek, Rijeka, Split i Varaždin. Zbog pandemije bolesti COVID-19, organizirani su webinari od interesa za članstvo sa HAMAG-BICRO-om i HBOR-om po pitanju financiranja i održivosti poslovanja poduzetnika.

HUP se također pridružio  obilježavanju Svjetskog i Europskog tjedna novca koji je u 2020. godine obilježen online. U listopadu 2020. godine obilježen je online putem Svjetski dan Kreditnih unija u HUP-u. Obilježen je Međunarodni tjedan svijesti o prijevarama u razdoblju od 16. – 20. studenog 2020. godine, sa događanjem u HUP-u. HUP je dao podršku projektu i kampanji [Znanjem do financijskog oporavka](http://www.znanjemdofinancijskogoporavka.hr/) – osobne financije u doba pandemije koji vodi HUB, Udruga Padobran i FINA. Projekt je pokrenut u studenom.

Krajem godine u HUP-Osijek, HUP-Rijeka i HUP-Split organizirana je tematska konferencija „Mogućnosti EU fondova za poduzetnike“ s ciljem jačanja svjesnosti o mogućnostima koje se pružaju poduzetnicima kroz EU fondove, a fokus je na uočavanju prepreka prilikom samog apliciranja.

Zajedno s EBRD-om, HUP je partner projektu povezivanja sveučilišta s tvrtkama koje posluju u Hrvatskoj kako bi studentima omogućio odlazak na prakse i stjecanje praktičnih znanja za vrijeme studija te kako bi se povećale šanse za zapošljavanje, a ustrojena je i platforma <http://inicijativazamlade.hup.hr>. Cilj „*Inicijative privatnog sektora za mlade*“ je doprinos smanjenju neusklađenosti vještina u Hrvatskoj, tako što će okupiti obrazovne institucije, privatne tvrtke i profesionalne udruge u stvaranju prvih poslovnih iskustava za mlade kroz kvalitetnu studentsku praksu i otvaranja puta za mogućnost zapošljavanja.

HUP će nastaviti sa promotivnim aktivnostima naših partnerskih organizacija, razmjenom informacija i podršci u provedbi aktivnosti vezanih uz financijsku pismenost.

**ZSE**

U 2020. godini seminari Akademije ZSE tematski namijenjeni jačanju financijske pismenosti investitora te ostalih zainteresiranih, obrađivali su osnove tržišta kapitala, izradu investicijskog plana te druge teme. Trodnevni program pod nazivom „Osnove investiranja“ održan je tijekom 2020. godine čak u dva navrata, za drugu i treću generaciju polaznika. Sve su edukacije do ožujka održavane u prostoru ZSE, a uz nove epidemiološke okolnosti, edukacije se od travnja održavaju putem online platforme.

Prednost pohađanja edukacije iz svojih gradova brzo su prepoznali polaznici od Osijeka, preko Pule do Dubrovnika, pa čak i izvan Hrvatske – iz Podgorice. U listopadu 2020. godine potpisan je Sporazum o suradnji Montenegro berze i ZSE, s ciljem jačanja financijskih znanja sudionika tržišta kapitala u Crnoj Gori, i prvi polaznici već su započeli pohađanje seminara.

Akademija ZSE 2020. godine obilježava 10 godina djelovanja, i u tom razdoblju je u edukativne posjete došlo gotovo 5000 srednjoškolaca i studenata. Posjete su se i u 2020. godini održavale u prvom kvartalu. Nakon toga se podrška jačanju novih znanja mladih osigurava putem online edukativne igre, kao i sudjelovanjem predstavnika ZSE u raznim online predavanjima i edukativnim događanjima od strane drugih organizatora.

**EFZG**

Povodom obilježavanja Svjetskog dana štednje HGK je organizirao snimanje edukativnih video izjava vezanih uz značaj dugoročne štednje za pojedinca i gospodarstvo kao cjelinu te važnost financijske pismenosti na kojem su sudjelovali djelatnici EFZG-a. Djelatnici EFZG-a su u suradnji s UMFO-om sudjelovali u provođenju projekta "Mala akademija financija" u okviru kojeg je provedena video edukacija za učenike osnovnih škola diljem Hrvatske.

Kao partnerska institucija AZ mirovinskih fondova, EFZG je sudjelovao na projektu "Financijska pismenost za studente" koji ima za cilj angažirati studente na osmišljavanju zanimljivog sadržaja kroz koji će se predstaviti ključne teme iz područja financijske pismenosti drugim mladima i široj javnosti. Nadalje, djelatnici EFZG-a u suradnji s djelatnicima drugih fakulteta pokrenuli su projekt pod imenom "Osnaživanje financijske sposobnosti mladih potrošača kroz programe edukacije i bihevioralne intervencije" koji je financiran od strane Hrvatske zaklade za znanost. Projekt ima za cilj promovirati financijsku pismenost kod srednjoškolaca i studenata i razvijati njihovu financijsku sposobnost kroz planirane financijsko-bihevioralne radionice.

Nadalje, EFZG je 2020. godine izdao znanstvenu monografiju pod imenom "Financial socialization of children: Using education to encourage lifetime savings" autora A. Lučić, D. Barbić i N. Erceg u kojoj su predstavljeni znanstveni rezultati istraživanja provedenog na osnovnoškolskoj djeci  u okviru radionica "Male akademije financija". U knjizi su istražene financijske navike djece vezane uz potrošnju i štednju, prediktori štednje i odgovornog financijskog ponašanja, te utjecaj bihevioralne kontrole, samoučinkovitosti, materijalizma, roditelja i prijatelja na odgovorno financijsko ponašanje kod djece. Knjiga problematizira financijsku socijalizaciju djece, učinkovitost formalnih programa financijske pismenosti, financijsko ponašanje djece i sklonost ka štednji kroz perspektivu Teorije planiranog ponašanja.

Također, predstavnici EFZG-a redovito su gostovali na nacionalnoj i komercijalnim televizijama i radiju u emisijama posvećenim financijskoj edukaciji građana te su u znanstvenim radovima istražili implikacije financijske nepismenosti građana, detaljnije istražili koncept financijske pismenosti te najbolje načine za provođenje programa edukacije.

**ŠTEDOPIS**

Štedopis kontinuirano provodi Program međupredmetnih i interdisciplinarnih sadržaja Građanskog odgoja i obrazovanja i Poduzetništva za osnovne i srednje donacijom školskog udžbenika „Moj novac, moja budućnost“ školama i održavanjem edukativnih radionica za nastavnike i učenike. Temeljem dobivene suglasnosti AZOO-a, u 2020. godini je distribuirano 2.000 udžbenika osobnih financija za srednje škole „*Moj novac, moja budućnost*“ čiji je sadržaj usklađen s obrazovnim ishodima kurikuluma međupredmetnih tema Građanskog odgoja i obrazovanja i Poduzetništva. Udžbenik je ažuriran i objavljen i u digitalnom obliku na internetskoj stranici, a preuzet je 2.550 puta.

Kroz projekt financijske pismenosti u suradnji s MZO-om, Štedopis je održao 6 cjelodnevnih radionica za nastavnike s ciljem upoznavanja i korištenja udžbenika „*Moj novac, Moja budućnost*“ u nastavi. Broj nastavnika koji su sudjelovali na događanjima je: 156, a šest škola u RH uvelo je fakultativni predmet Financijska pismenost na temelju udžbenika „*Moj novac, moja budućnost*“. Štedopis je održao 10 radionica o odgovornom upravljanju novcem za 500 učenika srednjih škola.

U suradnji sa županijskim stručnim vijećima za građanski odgoj i međupredmetne teme AZOO-a održana su dva stručna predavanja za 46 sudionika.

U suradnji s Gradom Zagrebom, izrađena su 4 edukativna videa ŠtedopisTV-a i objavljena na YouTube kanalu Štedopisa.

Nastavlja se nadogradnja portala i izrada novih programa za edukaciju potrošača putem interneta. Program predstavljen putem interneta o osobnim financijama „Pametno sa svojim novcem“ završilo je 3.500 mladih od 16-29 godina.

U suradnji s HUB-om u 2020. godini Štedopis je proveo istraživanje o financijskoj pismenosti tinejdžera, na uzorku učenika u dobi od 13 do 19 godina, na nacionalno reprezentativnom uzorku od 1011 ispitanika, a mjerene su tri osnovne kategorije financijske pismenosti: financijsko znanje, financijsko ponašanje i stavovi prema novcu. Istraživalo se i kakvi su njihovi financijski ciljevi i što ih najviše brine u budućnosti te kolika je financijska uključenost tinejdžera. U istraživanju su sudjelovali učenici škola RH u kojima je Štedopis provodio aktivnosti financijske pismenosti te je ovo istraživanje ujedno i evaluacija provedenih edukativnih programa Štedopisa u posljednje tri godine.

Tijekom 2020. godine nastavljena je aktivna suradnja s članovima Operativne radne grupe s ciljem podizanja razine financijske pismenosti potrošača.

Europski i Svjetski tjedan novca obilježen je okruglim stolom s HUB-om na kojem je predstavljeno istraživanje financijske pismenosti tinejdžera. Svjetski dan štednje Štedopis je obilježio organiziranjem online kviza za srednjoškolce na temu štednje, sudjelovalo je 420 srednjoškolaca.

Distribuirano je 6 informativnih tekstova (eng. newsletter) na 2.250 primatelja. Predstavnici Štedopisa gostovali su na nacionalnoj i komercijalnim televizijama, a mnogi tiskani i internetski mediji prenosili su članke Štedopisa u cilju podizanja financijske pismenosti potrošača.

**UMFO**

UMFO prepoznaje važnost institucionalnog sudjelovanja u ekonomskoj i financijskoj edukaciji te kontinuirano poduzima aktivnosti sa svrhom unapređenja financijskog znanja građana i njihova odnosa prema osobnim financijama, s posebnim naglaskom na mirovinsku pismenost. Tijekom 2020. godine UMFO se u projektima financijske pismenosti fokusirao na tri ciljne skupine: 1. djeca i mladi, 2. radno sposobna populacija, osobe starije od 18 godina i 3. mediji i stručna javnost. U segmentu djece i mladih, UMFO je u suradnji s MZO-om, EFZG-om, AZOO-om i Večernjim listom nastavio projekt MAFIN — Mala akademija financija.

Uslijed novonastale situacije uzrokovane pandemijom bolesti COVID-19 radionice financijske pismenosti nisu održane po školama, ali su snimljeni edukativni materijali u suradnji s EFZG-om - docenticama A. Lučić i D. Barbić te su filmovi distribuirani po školama i emitirani u sklopu redovne nastave. Filmovi su objavljeni na internet stranicama kao i You Tube kanalu.

U segmentu „radno aktivnog stanovništva“ realizirana su dva projekta u suradnji s medijskim kućama: suradnja s 24 sata na portalu „Moja mirovina“ te suradnja sa Slobodnom Dalmacijom (Put do bezbrižne mirovine), 6 cjelina na temu obvezne i dobrovoljne mirovinske štednje. U suradnji s portalom i dnevnikom 24 sata realizirana je cjelovita medijska kampanja usmjerena na osnaživanje mirovinske pismenosti. Kampanja je pokrila tri područja; obvezne mirovinske fondove, dobrovoljne mirovinske fondove i mirovinska osiguravajuća društva. Teme su obrađene kroz informativne tekstove, video filmove, info grafiku te razgovore s relevantnim, stručnim predstavnicima. Ostvareno je otprilike 950 000 pregleda sadržaja, a prosječno vrijeme zadržavanja na članku je 2 minute. Tijekom godine organizirane su konferencije u suradnji s Jutarnjim listom i samostalne konferencije s ciljem podizanja razine financijske pismenosti.

UMFO je pokrenuo digitalnu kampanju „Gospodin Fin - Financije za svakoga” koja se nastavlja i u 2021. godini. Gospodin Fin, prvi virtualni financijski pomoćnik mirovinskih fondova, nastao je kako bi svima pomogao štedjeti za mirovinu. On je analitičan, precizan i uvijek pri ruci. Na personaliziran, jednostavan i razumljiv način informira nas o važnoj i kompleksnoj temi mirovinske štednje. Gospodin Fin nastao je u partnerstvu mirovinskih fondova s vodećom hrvatskom IT tvrtkom Infobip i u suradnji s bihevioralnom stručnjakinjom sa ZŠEM-a, dr.sc. Andrijanom Mušurom, koja je među prvima u Hrvatskoj doktorirala u području ekonomske psihologije. Gospodin Fin s korisnicima komunicira na Viberu, dakle na kanalu i u formatima koji su dio naše uobičajene svakodnevne komunikacije. Dizajniran je uz pomoć bihevioralnih stručnjaka s ciljem da nas informira, educira te potakne na razmišljanje, vizualizaciju i akciju. Interaktivnost komunikacije omogućava da svi odmah dobiju personalizirane informacije u skladu s njihovom dobi, interesima i ciljevima. Građani su proveli 20700 sati čitajući 55 tekstova na 18 portala, razmijenjena je 81 000 poruka s Gospodinom Finom putem Vibera, a svi tekstovi ostvarili su 453000 pregleda.

Tijekom godine održana su dva interaktivna okrugla stola u sklopu projekta Fibra — namijenjena stručnoj javnosti. Osim projekta promotivne prirode UMFO aktivno sudjeluje na panelima, okruglim stolovima i aktivnostima drugih institucija, a u PR aktivnostima posebnu pozornost posvećuje pitanjima unapređenja i važnosti financijske pismenosti.

UMFO je u 2020. godini lansirao novu mrežnu stranicu - mirovinskifondovi.hr kako bi građani na jednom mjestu mogli dobiti relevantne informacije o mirovinskom sustavu, obveznim i dobrovoljnim mirovinskim fondovima i svojim mirovinama, objašnjene na jednostavan način.

**SSSH**

SSSH jedan je od dionika Nacionalnog strateškog okvira financijske pismenosti potrošača, te se uključio u planiranje i provedbu Akcijskog plana za unaprjeđenje financijske pismenosti u 2020. godini. SSSH čine preko 100.000 radnika, sindikalnih članova iz 22 udružena sindikata po djelatnostima gospodarstva i organiziranih u 722 trgovačkih društava. SSSH duži niz godina kontinuirano radi na unaprjeđenju financijskog položaja radnika i članova njihovih obitelji, kroz povećanje plaća kolektivnim ugovorima, ali i javne kampanje zagovaranja unaprjeđenja financijskog položaja radnika i poboljšanja uvjeta rada na radnim mjestima.

Ciljne skupine koje je SSSH prepoznao za unaprjeđenje financijske pismenosti kroz planirane aktivnosti za 2020. godinu su:

* radnici, odnosno sindikalni povjerenici i članovi Radničkih vijeća, predstavnici radnika u Nadzornim odborima, sindikalni stručnjaci – kroz projekt EDUCA@SSSH Više informacija na <http://educa.sssh.hr/>;
* mladi, učenici i studenti – kroz projekte Sekcije mladih SSSH, a u okviru projekta „Zajedno smo jači“, sufinanciranog sredstvima Europske unije iz Europskog socijalnog fonda. Više informacija na <http://sssh.hr/hr/static/sssh/sekcija-mladih-sssh-7>;
* umirovljenici - koje informira i savjetuje Sindikat umirovljenika Hrvatske.

EDUCA@SSSH je sustav osposobljavanja sindikalnih i drugih radničkih predstavnika, članova SSSH. Kroz sustav EDUCA@SSSH u 2020. godini prošlo je 230 sindikalnih povjerenika i drugih radničkih predstavnika, kroz održanih 10 webinara. Kroz određene tečajeve EDUCA sindikalni povjerenici, članovi Radničkih vijeća i predstavnici radnika u Nadzornim odborima trgovačkih društava osposobljavaju se za razumijevanje, planiranje i definiranje sustava plaća i nagrađivanja radnika kroz proces kolektivnog pregovaranja, nadzor obračuna plaća, osnovnu analizu financijskih izvještaja trgovačkih društava i analizu javnih politika.

Za mlade sindikalne aktiviste, učenike i studente SSSH je u sklopu projekta „Zajedno smo jači“ proveo sljedeće aktivnosti:

* 1 dvodnevnu konferenciju; 30.-31. siječnja 2020. godine,
* 1 radionice za mlade sindikalne aktiviste, veljača 2020. godine,
* 2 radionice u školama za učenike, veljača 2020. godine,
* 1 online edukacija „Znaš li svoja radnička prava?“, lipanj 2020. godine,
* 1 online edukacija umrežavanja aktivista SSSH i organizacija civilnog društva, lipanj 2020. godine, više informacija na [www.mmh.hr](http://www.mmh.hr),
* pripremu i tiskanje 2.000 primjeraka vodiča za učenike i studente koji prvi puta ulaze na tržište rada „Mali vodič za veliku borbu“ i 2.000 letaka. Materijali i informacije o radionicama o radničkim pravima nalaze se i na internet stranicama SSSH <http://sssh.hr/hr/static/sssh/sekcija-mladih-sssh-7>; <http://www.sssh.hr/hr/static/sssh/sekcija-mladih-sssh/radionice-za-mlade-104>.

**HIFE**

Hrvatski institut za financijsku edukaciju kontinuirano provodi edukaciju građana iz područja osobnih financija, zaštite potrošača, poduzetništva i tržišta kapitala.

U sklopu dva projekta: „Potpisujem znači razumijem“ i „Upoznaj svoja prava!“, koje je Hrvatski institut za financijsku edukaciju realizirao u sklopu natječaja MINGOR-a za dodjelu financijske podrške projektima udruga koje djeluju u području zaštite prava potrošača, tijekom 2019./2020. godine provedene su sljedeće aktivnosti:

* objavljeno je 15 edukativnih brošura i šest tematskih članaka u medijima o zaštiti potrošača - brošure se nalaze na [www.hife.hr](http://www.hife.hr). Na taj način se kreiralo centralno mjesto na kojem potrošači mogu upoznati svoja prava i obveze koji proizlaze iz zakona koji reguliraju prava i obveze korisnika financijskih usluga,
* organizacija radionica u školama i putem YouTube kanala udruge - održano je ukupno pet radionica (tri radionice fizički i dvije online) u koje je uključeno 189 korisnika/polaznika radionica. U radionice su uključena i djeca s intelektualnim poteškoćama u razvoju, a koja su posebno osjetljiva skupina potrošača,
* priprema edukativnih sadržaja i redizajn internet stranice udruge - napravljen je redizajn internet stranice Udruge www.hife.hr u sklopu koje je, između ostalog, objavljen i interaktivni online upitnik za provjeru znanja o poznavanju prava potrošača.

U sklopu Javnog natječaja za financiranje programa i projekata udruga iz područja zaštite potrošača iz sredstava Proračuna Grada Zagreba za 2020. godinu, HIFE je realizirao dva projekta: „Kako smanjiti režije i zaštititi svoja prava“ i „Online vodič kroz komunalne i energetske djelatnosti Grada Zagreba“ u sklopu kojih su objavljene online brošure, upitnici za provjeru znanja i online radionice za edukaciju potrošača o komunalnim uslugama Grada Zagreba.

**PROVEDBA MJERA I AKTIVNOSTI ZA UNAPRJEĐENJE FINANCIJSKE PISMENOSTI POTROŠAČA U 2020. GODINI**

Predmetno Izvješće sadrži prikaz provedenih mjera i aktivnosti u podizanju razine financijske pismenosti građana Republike Hrvatske tijekom 2020. godine. Mjere su definirane prema nositeljima, odnosno dionicima u provođenju financijskog obrazovanja definiranim Nacionalnim strateškim okvirom financijske pismenosti potrošača. Izvješće sadrži i status pojedinačne mjere i aktivnosti, odnosno je li ista provedena ili nije te pokazatelj uspješnosti svake mjere, odnosno razloge za eventualno neprovođenje istih.

U okviru 10 mjera i 70 aktivnosti, 66 aktivnosti je provedeno djelomično ili online, a 4 aktivnosti predviđenih Akcijskim planom za unaprjeđenje financijske pismenosti potrošača za 2020. godinu su radi situacije izazvane pandemijom bolesti COVID-19 nisu provedene.

| **RED. BR.** | **MJERA** | **AKTIVNOST** | **NOSITELJ/**  **SUNOSITELJ** | **ROK PROVEDBE (kvartal/ kontinuirano)** | **IZVORI FINANCI**  **RANJA** | **STATUS**  **(provedeno**  **/nije provedeno)** | **POKAZATELJI USPJEŠNOSTI** |
| --- | --- | --- | --- | --- | --- | --- | --- |
| 1. | Komunikacija s potrošačima | Redovita komunikacija s potrošačima radi savjetovanja po upitima. | MFIN, MINGOR,  HANFA, HUO,  HNB,  HUO, HGK,  UMFO | Kontinuirano | MFIN, MINGOR – državni proračun  HANFA, HNB, HUO, HGK, UMFO – vlastita sredstva | Provedeno | HGK - ostvarena je redovita komunikacija s potrošačima kroz odgovore na upite i objave u medijima.  HNB - tijekom 2020. godine HNB je obradio 1086 prigovora potrošača. Redovita komunikacija s potrošačima također je ostvarena putem elektroničke pošte i društvenih mreža, odgovoreno je na više od 2200 upita građana, medija, pravnih subjekata i drugih institucija.  MINGOR - tijekom razdoblja od 1. siječnja do 26. studenog 2020. godine odgovoreno je ukupno na 5684 upita potrošača putem besplatnog potrošačkog telefona 0800 414 414.  Isto tako u navedenom razdoblju odgovoreno je na 875 upita potrošača putem elektroničke pošte  [prava.potrosaca@mingo.hr](mailto:prava.potrosaca@mingo.hr).  HUO - ostvaruje komunikaciju tj. zaštitu potrošača kontinuirano, na dnevnoj bazi, putem instituta Centra za mirenje pri Hrvatskom uredu za osiguranje i Pravobraniteljstva na području osiguranja. Komunikacija s potrošačima ostvaruje se i putem Centralnog informacijskog sustava za zaštitu potrošača osnovanog pri MINGOR-u, u kojem sustavu je HUO kao jedna od kontaktnih točki Centra.  HANFA - kontinuirano komuniciranje s potrošačima direktno zaprimanjem predstavki. U prvom polugodištu 2020. godine zaprimljeno je 97 predstavki te više od 200 upita putem elektroničke pošte i telefonom. HANFA je objavila 11 upozorenja povezanih s različitim vrstama ulaganja i financijskih poslova, odnosno pojašnjenja određenih termina ili aktivnosti na financijskim tržištima, što uključuje i informacije o neovlaštenom pružanju financijskih usluga na području Republike Hrvatske. Organizirala je i javna izlaganja i rasprave za širu javnost iz njezina područja nadležnosti, odnosno na temu održivih financija, tržišta kapitala te prevara na tržištu financijskih usluga.  UMFO - redovita komunikacija s članovima putem internet platforme, odgovoreno na 50 upita u svezi budućih mirovina |
|  |  | Edukacija potrošača kroz realizaciju dva projekata iz područja edukacije o pravima potrošača: „Kako smanjiti režije i zaštititi svoja prava“ i „Online vodič kroz komunalne i energetske djelatnosti Grada Zagreba“. | HIFE | Do 31. prosinca 2020. godine | Vlastita sredstva /sredstva  Grada Zagreba | Provedeno | HIFE - uspostavljeno mjesto za edukaciju potrošača, korisnika komunalnih usluga Grada Zagreba na kojima su objavljeni edukativni sadržaji i upitnici za provjeru manja - objavljeno ukupno 12 edukativnih sadržaja/upitnika. Edukacija i informiranje potrošača o komunalnim djelatnostima Grada Zagreba organizirana je kroz online radionice objavljene na You Tube kanalu HIFE. |
| 2. | Sudjelovanje i organizacija seminara, radionica, panela, konferencija, okruglih stolova te stručnih skupova. | Održavanje i sudjelovanje na tribinama, okruglim stolovima, radionicama, edukativnim skupovima i seminarima. | MFIN, MINGOR, MZO, HANFA,  HNB, HUO,  HUB, HUP,  ZSE, HGK,  UMFO, EFZG,  ŠTEDOPIS, SSSH | Kontinuirano  svibanj – lipanj 2020. godine | MFIN, MINGOR, MZO, AZOO – državni proračun  HANFA, HNB, HUO, HUB, HUP, HGK, ZSE, UMFO, EFZG,  SSSH,  ŠTEDOPIS – vlastita sredstva | Provedeno/  djelomično Provedeno/  Provedeno online | MINGOR, HGK, HUO - uslijed pandemije bolesti COVID-19 proveden je samo dio planiranih aktivnosti ili su provedene online.  HUO - sudjelovanje na Okruglom stolu „Zaštita potrošačkih prava“ u organizacije Hrvatske udruge za mirenje.  HUB - u suradnji s medijskim partnerom organizirao online panel na temu financijske pismenosti tinejdžera u Hrvatskoj (broj pregleda do 1. prosinca 2020. godine: 23.600).  Štedopis - održano 6 radionica za nastavnike, ravnatelje i stručne suradnike osnovnih i srednjih škola u RH, sudjelovalo 156 nastavnika. Održan 1 online okrugli stol u suradnji s HUB-om.  Predstavnici HNB-a redovito su sudjelovali na brojnim virtualnim tribinama, okruglim stolovima, radionicama, edukativnim skupovima i seminarima na temu financijske pismenosti. Neki od njih su: Virtualni panel „*Digital financial education and literacy in the COVID-19 context“* Europskog nadzornog tijela za bankarstvo (EBA).  Webinari *„Financial resilience and financial literacy during the COVID-19 crisis“* ; *„Financial resilience and financial literacy: challenges and lessons beyond the COVID-19 crisis“; „Financial literacy and resilience in South-East Europe - Data insights and COVID-19 implications”* i „*Financial Education Affects Financial Knowledge and Downstream Behaviors*“.  ZSE - uz organiziranih preko 30 seminara tijekom 2020. godine, njih 10 tematski je direktno bilo usmjereno jačanju financijske pismenosti, za što je bilo zainteresirano preko 70 polaznika. Glavnini polaznika odgovara prijelaz na seminare putem online platforme, počevši od travnja 2020. godine.  Organizirana Konferencija „Izazov promjene“ u organizaciji ZSE i UMFO, uz prilagođene epidemiološke okolnosti i ove je godine u listopadu pružila nova znanja za razvoj financijskih tržišta.  SSSH - 9 webinara; 230 sudionika, 1 webinar; 18 sudionika.  HANFA - sudjelovala u jednom stručnom okruglom stolu, na kojem je bilo 30 sudionika na temu zaštite potrošačkih prava (Tjedan medijacije u organizaciji Hrvatske udruge za mirenje).  Organizacija seminara, webinara, radionica te stručnih skupova HUP-Zagreb i regionalni uredi iz područja financija, računovodstva (s temama: Primjena Zakona o sprečavanju pranja novca i financiranju terorizma, Financijske analize - realna slika aktualnog i predviđanja budućeg poslovanja, analiza rizika). |
| Organiziranje i sudjelovanje na raznim konferencijama, skupovima, okruglim stolovima tematski vezanih uz podizanje financijske pismenosti. | HANFA,  HUB,  EFZG | Kontinuirano | Provedeno online | HUB - sudjelovao na onlinepanelu koji je organizirao medijski partner na temu mirovinske štednje i specifičnostima u financijama (broj pregleda do 1. prosinca 2020. godine: 11.544). Ostale teme događanja na kojima je HUB sudjelovao: štednja, mirovina, financije, upravljanje osobnim financijama. |
| U organizaciji AZOO-a održavanje stručnih seminara za učitelje i nastavnike na temu financijske pismenosti, u okviru kurikula međupredmetnih tema, odnosno, građanskog odgoja i obrazovanja, poduzetništva i dr., u suradnji s drugim financijskim ustanovama i organizacijama. | AZOO/  MINGOR,  HANFA,  HUO,  EFZG,  ŠTEDOPIS,  UMFO | Kontinuirano | Nije provedeno/  Provedeno online | HUO - radi pandemije bolesti COVID-19, HUO nije bio pozvan tijekom 2020. godine na sudjelovanje u održavanju navedenih stručnih seminara.  HANFA - održala dvije edukativne prezentacije u sklopu stručnog usavršavanja nastavnika na kojima je sudjelovalo više od 80 nastavnika u suradnji s Županijskim vijećem za građanski odgoj i obrazovanje za grad Zagreb i Zagrebačku županiju. Izradila je više edukativnih grafika i prezentacija u kojima su jednostavnim rječnikom objašnjenje neke teme iz njene nadležnosti te edukativnu brošuru o tome na što je potrebno obratiti pažnju tijekom ulaganja u financijske instrumente putem interneta s naglaskom na prevare i uobičajene primjere prevara kod ulaganja. |
| Organizacija različitih stručnih seminara, radionica, savjetovanja i slično u kontekstu hrvatskog tržišta osiguranja (CEDOH – Centar za edukaciju koji djeluje u okviru HUO-a, provodi edukativne aktivnosti otvorenog tipa). | HUO | Kontinuirano | Provedeno | HUO - kontinuirano vrši edukacije putem svog Centra za edukaciju djelatnika u osiguranju koji pruža edukativne sadržaje otvorenog tipa održavanjem niza specijalističkih i temeljnih seminara, a koji su s obzirom na novonastalu epidemiološku situaciju održavani online. Održano je 11 seminara, od kojih 8 u online formatu, a koje je pohađalo cca 500 sudionika. |
| Organizacija radionica za edukaciju potrošača kroz provedbu projekta „Potpisujem, znači razumijem!“ | HIFE | do 30.lipnja 2020. godine | Provedeno/  Provedeno online | Održano je ukupno pet radionica (tri radionice fizički i dvije online) u koje je uključeno 189 korisnika/polaznika radionica. |
| Organizacija događanja i okruglih stolova za educiranje članova (između ostalog i u cilju zaštite potrošača), organizacija radnih ručkova i stručnih skupova s predstavnicima vlasti, gospodarstva i međunarodnih organizacija. | HUP,  EFZG | Kontinuirano | Provedeno/  Provedeno online | 9. rujna 2020. godine održana informativna e-radionica u organizaciji HUP-a i HBOR-a na  platformi MS Teams, a koja je pokrila teme programa osiguranja izvoza, programa kreditiranja i uvedenih mjera za poduzetnike - izvoznike pogođene pandemijom bolesti COVID-19.  U svibnju 2020. godine održan webinar u suradnji s HAMAG-BICRO-om, s ciljem pojašnjavanja mjera za očuvanje likvidnosti malog i srednjeg poduzetništva (ESIF mikro zajam za obrtna sredstva, COVID-19 zajam za obrtna sredstva, mikro zajam za obrtna sredstva za ruralni razvoj). |
| Stručni skupovi i okrugli stolovi na aktualne teme. | UMFO,  EFZG | Kontinuirano | Provedeno | UMFO - konferencija „Izazov promjene 2020.godine“, 200 posjetitelja, 20 predavača, medijski popraćeno u vodećim tiskanim medijima, portalima i TV. |
| Organiziranje i sudjelovanje na raznim konferencijama, skupovima, okruglim stolovima tematski vezanih uz podizanje financijske pismenosti. | HANFA,  EFZG | Kontinuirano | Provedeno online | HANFA - u okviru podizanja razine financijske pismenosti sudjelovala je u aktivnostima OCED-a/INFE koje uključuju neposredne kontakte s predstavnicima OECD-a, ispunjavanje upitnika i sudjelovanje na webinarima. |
| Organiziranje različitih edukativnih događanja u Zagrebu i drugim gradovima te kroz mrežu županijskih komora, u cilju podizanja razine financijske pismenosti učenika srednjih škola, studenata i poslovnih subjekata. | HGK | Kontinuirano | Nije provedeno | Planirana događanja nisu održana uslijed pandemije bolesti COVID-19 te će, ukoliko bude moguće, biti organizirana u 2021.godini. |
| Održavanje seminara i radionica u kojima SSSH i udruženi sindikati educiraju učenike, studente, radnike, sindikalne povjerenike, članove radničkih vijeća, sindikalne povjerenike za zaštitu na radu. | SSSH | 30.-31.siječnja 2020. godine  veljača  2020.godine  veljača 2020. godine | Provedeno | 1 konferencija; 30 sudionika.  2 radionice u školama.  1 radionica; 16 sudionika. |
| 3. | Edukacijske aktivnosti u svezi s financijskom pismenosti | Predavanja namijenjena učenicima i studentima, prezentacije iz područja financijskih usluga koje uključuju teme vezane uz podizanje svijesti o važnosti financijske izobrazbe. | HANFA,  HUO,  EFZG,  ZSE,  HUP | Kontinuirano | MFIN,  MFIN PU, MINGOR - državni proračun  HANFA, HNB, HGK, HUO, ZSE, HUP, EFZG, ŠTEDOPIS – vlastita sredstva | Provedeno/  Djelomično provedeno/  Provedeno online | ZSE - edukativne posjete učenika srednjih škola i studenata Zagrebačkoj burzi koje se uobičajeno provode tijekom cijele godine, u 2020. godini su radi epidemioloških okolnosti održavane u prvom kvartalu. Pritom je organizirano 5 posjeta uz oko 130 učenika i studenata.  Predstavnici ZSE sudjelovali su tijekom godine kao predavači ili panelisti na predavanjima, panel diskusijama i ostalim edukativnim događanjima obrazovnih ustanova ili financijskih institucija koje mladima približavaju financijske teme. Komunikacija s mladima kontinuirano se čitave godine provodila preko interneta, primarno uz Facebook profil te preko internet stranice Akademije ZSE.  HUO - dana 25. studenog 2020. godine održano je predavanje na temu financijske pismenosti na području osiguranja na Pravnom fakultetu Sveučilišta u Rijeci. HUO je nastavio suradnju i s udrugom studenata Ekonomskog fakulteta u Osijeku „Financijski impuls” te je dana 7. prosinca 2020. godine održano online predavanje na temu financijske pismenosti na području osiguranja na Ekonomskom fakultetu u Osijeku. Također i društva za osiguranje, članovi HUO-a, su provodila edukativne aktivnosti. Tako je primjerice Wiener osiguranje VIG d.d. dana 3. ožujka u gimnaziji Lucijana Vranjanina u Zagrebu održalo predavanje o svrsi pojedinih vrsta osiguranja, a 7. listopada predavanje za studente u Zagrebu na temu osiguranja imovine i kasno osiguranja u trajanju od dva sata. Grawe Hrvatska d.d. je u sklopu projekta "Više znamo, bolje razumijemo" održalo predavanje učenicima 4. razreda Veterinarske škole iz Zagreba. OTP osiguranje d.d. je pak u veljači održalo predavanja učenicima Obrtničke škole za osobne usluge Zagreb (smjer frizer) i učenicima Veterinarske škole iz Zagreba. Croatia osiguranje d.d. je primjerice pokrenula krajem veljače suradnju s vodećim portalom za mlade Srednja.hr, kroz njihovu novu online edukativnu platformu za učenje. Kviz je riješilo ukupno 386 korisnika. Nadalje, aktivnostima na društvenim mrežama HUO je, zajedno s članicama, kontinuirano vršio informiranje na temu financijske pismenosti (ukupni doseg cca 33.000 osoba).  HANFA - održano 20 prezentacija u osnovnim i srednjim školama te fakultetima, kako u živo tako i online, na kojima je sudjelovalo više od 740 učenika, odnosno studenata. Pokrenula je natječaj za najbolje studentske znanstvene i stručne radove u okviru „Godišnje nagrade HANFA-e studentima za najbolje znanstvene i stručne radove“ koju HANFA planira provoditi svake godine. |
| Informiranje i educiranje učenika srednjih škola i fakulteta na temu financijske pismenosti putem radionica u školama i edukativnih programa putem interneta. | EFZG,  ŠTEDOPIS,  HUO,  ZSE | Kontinuirano | Provedeno/  Provedeno online | ZSE - omogućena edukacija o trgovanju uz online edukativnu igru „Virtualna burza“. Osim pojedinačno zainteresiranih natjecatelja, dio natjecatelja prijavljuje se jer se ova online igra primjenjuje kao dio nastave na dijelu ekonomskih fakulteta i srednjih škola. Od 2009. do prosinca 2020. godine igri je pristupilo preko 23.700 natjecatelja.  HUO - nastavljena suradnja s udrugom studenata Ekonomskog fakulteta u Osijeku „Financijski impuls” te je dana 7. prosinca 2020. godine održano *online* predavanje na temu financijske pismenosti na području osiguranja na Ekonomskom fakultetu u Osijeku.  Štedopis - održano 10 radionica s učenicima srednjih škola, sudjelovalo 450 učenika. |
| Organizacija edukativnih radionica i predavanja za učenike i studente pri čemu se sadržaj izlaganja usklađuje s pojedinačnim zahtjevima. | HNB,  HANFA | Kontinuirano | Provedeno/  Provedeno online | HNB - održane su edukativne prezentacije i radionice za ukupno 799 učenika, studenata i polaznika Diplomatske akademije te 34 nastavnika i profesora. Na temu "Financijska edukacija“ predavanja su održana za 309 učenika i 13 profesora, od čega su za 128 učenika i 6 profesora edukativna predavanja održana u sklopu projekta HGK ’Više znamo, bolje razumijemo’. Sudionici su dobili prigodne edukativno-informativne materijale.  HANFA - održano 20 prezentacija u osnovnim i srednjim školama te fakultetima, kako u živo tako i online, na kojima je sudjelovalo više od 740 učenika, odnosno studenata. |
| Održavanje edukativnih kvizova znanja putem interneta. | ŠTEDOPIS | Kontinuirano | Provedeno | Održan 1 kviz, sudjelovalo 450 učenika. |
| Provođenje projekta - edukativni video sadržaj | ŠTEDOPIS | Kontinuirano | Provedeno | Izrađeno 4 videa, pregledano 512 puta. |
| Projekt „Više znamo, bolje razumijemo“ za učenike i nastavnike srednjih škola u Zagrebu | HGK/  MFIN,  HNB,  HANFA | I. kvartal | Provedeno | HNB - održana su edukativna predavanja na temu "Financijska edukacija“, za 128 učenika i 6 profesora. Sudionici su dobili prigodne edukativno-informativne materijale.  HANFA - u sklopu projekta održane su prezentacije u 3 srednje škole na kojima je sudjelovalo 100 učenika, zbog izbijanja pandemije u travnju 2020. daljnje aktivnosti su odgođene.  HGK - u okviru projekta organizirana su predavanja za učenike pet zagrebačkih srednjih škola, u suradnji s Gradskim uredom za obrazovanje, HANFA-om, HNB-om, MFIN-om, bankama, društvima za osiguranje, društvima za upravljanje mirovinskim i investicijskim fondovima, investicijskim društvima. Kroz aktivnost je obuhvaćeno više od 250 učenika. Sudionici su dobili prigodnu brošuru i druge edukativno-informativne materijale. |
| Organizacija konferencije „Dan hrvatskih financijskih institucija“. | HGK,  EFZG | IV. kvartal | Nije provedeno | Uslijed pandemije bolesti COVID-19 konferencija nije održana. |
| Dani otvorenih vrata | HNB,  HANFA | III. kvartal | Nije provedeno | Aktivnost je otkazana zbog pandemije bolesti COVID-19.  Provođenje edukativnih aktivnosti s raznim dionicima na osnovu javnog poziva HANFA-e. |
| Provođenje edukacije djece i mladih u području poreza | MFIN PU | Kontinuirano | Provedeno | MFIN PU - održano šest edukacija za osnovnoškolsku djecu (3.-7. razred) koje su obuhvatile preko 150 sudionika. Održana su tri online edukativna panela sa studentima Pravnog fakulteta u Zagrebu. Na panelima je prisustvovalo preko 200 sudionika. |
| Nastavak provedbe financijske pismenosti putem „*Središnjeg portala za potrošače“.* | MINGOR,  MFIN,  HANFA,  HNB | Kontinuirano | Provedeno | MINGOR - u razdoblju od 1. siječnja 2020. do 27. studenog 2020. godine bilo je 59.519 posjeta portalu „Sve za potrošače“, putem kojeg su se potrošači informirali o svojim potrošačkim pravima.  HNB je dostavio 5 objava sa svrhom informiranja javnosti putem portala ’Sve za potrošače’.  HANFA je redovito dostavljala relevantne informacije za objavu (edukativne brošure i dr). |
| Provođenje projekata „Potpisujem, znači razumijem“ i „Upoznaj svoja prava“, temeljem Javnog natječaja MINGOR-a iz 2019. godine. | MINGOR,  HIFE | Do svibnja 2020. godine | Provedeno/ Provedeno online | MINGOR - u sklopu projekta „Upoznaj svoja prava“ objavljeno je 15 edukativnih brošura i šest tematskih članaka o zaštiti potrošača s kojima se direktno utječe na povećanje razine financijske pismenosti: razumijevanja prava i obveza koji proizlaze iz ugovora o financijskim proizvodima i uslugama, znanja o rizicima koji proizlaze iz ugovora o financijskim proizvodima i uslugama, znanja o načinima kako se zaštiti ili ublažiti rizike koji proizlaze iz ugovora o financijskim proizvodima i uslugama, kome se potrošači mogu obratiti ukoliko misle da su njihova prava povrijeđena ili ukoliko trebaju savjet. Broj direktnih korisnika obuhvaćenih projektom “Potpisujem, znači razumijem!” iznosi 189, od toga je 74 polaznika radionica, uz još 115 korisnika koji su preuzeli prezentacije s online radionica. |
| 4. | Suradnja s nadležnim ministarstvima, članovima Operativne radne grupe te ostalim institucijama relevantnim za  podizanje razine financijske pismenosti. | Aktivna suradnja članova Operativne radne grupe s ciljem podizanja razine financijske pismenosti potrošača. | MFIN, MINGOR,  MZO, AZOO,  HNB, HANFA,  HUO, HGK,  HUB, ZSE,  HUP, UMFO,  EFZG, ŠTEDOPIS | Kontinuirano | MFIN, MINGOR, MZO, MIZ, AZOO – državni proračun  HANFA, HNB, HGK, HUO, HUB, ZSE, HUP, UMFO, EFZG, ŠTEDOPIS – vlastita sredstva | Provedeno/  Provedeno online | Ostvaren kontinuitet aktivne suradnje nadležnih ministarstava, članova Operativne radne grupe te ostalih institucija relevantnih za podizanje razine financijske pismenosti, kroz redovno sudjelovanje na sastancima i druge zajedničke aktivnosti koje su izdvojene zasebno u drugim mjerama. |
| Izdavanje brošure za mlade koji po prvi puta ulaze na tržište rada te njena objava na internetskoj stranici. | MFIN, MINGOR, MZO, AZOO, HANFA, HNB, HGK, HUO, HUB, ZSE, UMFO, ŠTEDOPIS | III. kvartal | Nije provedeno | Radi pandemije bolesti COVID-19 i čija je posljedica izmjena zakonskih propisa, izdavanje brošure planirano je u narednim godinama. |
| Suradnja sa županijskim stručnim vijećima za građanski odgoj i međupredmetne teme. | AZOO,  HUO,  EFZG,  ŠTEDOPIS | Kontinuirano | Provedeno /  Provedeno online | AZOO - održano je 40 županijskih stručnih vijeća na kojima su bile integrirane i teme financijske pismenosti, a neka su bila posvećena samo temi financijske pismenosti, kao na primjer: [ŽSV za Građanski odgoj i obrazovanje za Grad Zagreb: Uvođenje financijske pismenosti u odgojno obrazovnu ustanovu](http://ettaedu.azoo.hr/StrucniSkupoviTip/Prijave.aspx?id=41666).  Štedopis - održana 2 online stručna predavanja, prisustvovalo 46 sudionika. |
| Suradnja MINGOR i ostalih dionika uključenih u aplikaciju CISZP, kao i ostalih tijela uključenih u podizanje razine financijske pismenosti. | MINGOR,  MFIN,  HNB,  HANFA,  HUO,  HGK | Kontinuirano | Provedeno | MINGOR - u razdoblju od 1. siječnja do 27. studenog 2020. godine putem aplikacije CISZP zaprimljeno je 3.162 upita potrošača.  HUO - komunikacija s potrošačima ostvaruje se i putem Centralnog informacijskog sustava za zaštitu potrošača osnovanog pri MINGOR-u, u kojem je HUO jedna od kontaktnih točki Centra.  HNB - putem CISZP-a zaprimljeno i obrađeno 33 prigovora potrošača. |
| Suradnja s udrugama studenata, uključujući i suradnju pri održavanju specijaliziranih ljetnih škola, susreta i slično. | HANFA,  EFZG,  HUO, HUP | Kontinuirano | Nije provedeno /Provedeno online | HANFA - zbog epidemiološke situacije nije bilo mogućnosti provesti debatu u suradnji sa studentskim udrugama u sklopu Europskog i Svjetskog tjedna novca. U suradnji sa studentskom udrugom eStudent organizirano je online predavanje na temu „Kako osigurati svoju budućnost? – Dobrovoljni mirovinski fondovi“, sredinom prosinca 2020. godine.  HUP - zajedno s EBRD-om pokrenuo je projekt povezivanja sveučilišta s tvrtkama koje posluju u Hrvatskoj. Cilj „*Inicijative privatnog sektora za mlade*“ je poboljšati usklađenost vještina s potrebama tržišta rada u Hrvatskoj kroz suradnju obrazovnih institucija, privatnih tvrtki i profesionalnih udruga u stvaranju prilika za stjecanje prvih poslovnih iskustava i usvajanje praktičnih znanja, a time povećati i izglede za zapošljavanje mladih. |
| Sudjelovanje u projektu pružanja tehničke pomoći u financijskom obrazovanju u organizaciji OECD/INFE i Ministarstva financija Kraljevine Nizozemske | MFIN,  HNB,  HANFA | Kontinuirano | Provedeno online | Ostvarena je kontinuirana komunikacija sa predstavnicima OECD-a tijekom provedbe projekta tehničke pomoći u financijskom obrazovanju. U sklopu projekta tijekom godine je održan 1 virtualan godišnji sastanak, 1 online konferencija, 1 okrugli stol i 4 webinara na temu financijske pismenosti. U sklopu projekta, a tijekom 2020. godine u dokumentu „Financial Literacy of Adults in South East Europe“ predstavljeni su aktualni rezultati provedenog istraživanja mjerenja financijske pismenosti. U sklopu projekta je objavljen i dokument „Financial Education Mapping of Croatia“. |
| 5. | Izrada, izdavanje i objava edukativnih materijala, brošura i publikacija, internetskih stranica i korisnih uputa u svezi s financijskim opismenjavanjem i obrazovanjem. | Izrada i objava brošura, publikacija, uputa, stručnih tekstova i slično o različitim financijskim uslugama i proizvodima. | HGK,  EFZG,  HUO | Kontinuirano | MFIN, MINGOR, MZO, MIZ, AZOO – državni proračun  HANFA, HNB, HGK, HUO, ZSE, HUP, UMFO, EFZG SSSH,  ŠTEDOPIS –  i proračun Grada Zagreba i vlastita sredstva | Provedeno | HUO - [*https://huo.hr/hr/ostale-korisne-informacije/financijska-pismenost*](https://huo.hr/hr/ostale-korisne-informacije/financijska-pismenost) - nove internetske stranice HUO-a, koje sadrže relevantne informacije o financijskoj pismenosti na području osiguranja te edukativne materijale.  HGK - tisak ažurirane verzije brošure “Financijska pismenost“ u 1.500 primjeraka, uz objavu na internet stranici HGK, izrada nove verzije brošure „Osnovno o investicijskim fondovima“ te materijala povodom Svjetskog dana štednje „Značaj štednje za pojedinca, obitelj i gospodarstvo te utjecaj pandemije bolesti COVID-19 na štedne navike građana“ koji su dostupni na internet stranici HGK u pdf formatu. Izrada ostalih prigodnih materijala za učenike. |
| Objava relevantnih informacija na internetskoj stranici <https://www.szp.hr/> u svezi s financijskom pismenosti potrošača te njezino ažuriranje. | MINGOR ,  MFIN | Kontinuirano | Provedeno | MINGOR - u razdoblju od 1. siječnja 2020. do 27. studenog 2020. godine bilo je 59.519 posjeta portalu „Sve za potrošače“, putem kojeg su se potrošači informirali o svojim potrošačkim pravima. |
| Izrada ili objava edukativnih materijala i uputa vezanih uz bankarske i financijske usluge. | HNB | Kontinuirano | Provedeno | Od prvog tromjesečja 2020. godine HNB je preuzeo od HUB-a zadaću izračuna i redovite objave Nacionalne referentne stope zbog usklađivanja s regulativom Europske unije. NRS je važan za potrošače budući se koristi kod određivanja promjenjivog dijela kamatne stope na potrošačke kredite. Kratak prigodni video materijal objavljen na YouTube pogledan je više od 1300 puta, a na Facebooku više od 600 puta. Također, objavljen je i kratak video materijal u kojem guverner Boris Vujčić pojašnjava ulazak Hrvatske u europski tečajni mehanizam (ERM II) što je ključan korak u procesu uvođenja eura u Hrvatskoj te o uspostavljanju bliske suradnje Hrvatske narodne banke s Europskom središnjom bankom. Edukativni video pogledan je putem YouTube kanala više od 1500 puta te putem Facebooka više od 24.000 puta. Putem svih dostupnih komunikacijskih kanala (internetske stranice, YouTube, LinkedIn, Twitter i Faceebok), HNB je tijekom godine redovito objavljivao i ostale javnosti pristupačne informacije o svom radu. |
| Izrada ili objava edukativnih materijala i uputa vezanih uz bankarske i financijske usluge. | MINGOR,  ZSE,  HIFE | Kontinuirano | Provedeno | ZSE - nova verzija internet stranice Akademije Zagrebačke burze je postavljena u proljeće 2020. godine, kako bi informiranje i komuniciranje s posjetiteljima koji traže financijska znanja bilo još unaprijeđeno.  MINGOR je tijekom 2019. godine, u sklopu edukativne kampanje kojom se obilježava 15 godina postojanja Mreže Europskih potrošačkih centara, izrađena je brošura „Paket aranžman diljem EU“ koja sadrži korisne informacije i savjete vezano za putovanja te je objavljena na jedinstvenom portalu za potrošače „Sve za potrošače.“  U sklopu projekta „Upoznaj svoja prava“ koji je provodila udruga HIFE, na temelju provedenog javnog natječaja MINGOR-a namijenjenog financiranju udruga za zaštitu potrošača za projekte informiranja i edukacije potrošača, objavljeno je 15 edukativnih brošura i šest tematskih članaka o zaštiti potrošača s kojima se direktno utječe na povećanje razine financijske pismenosti. |
| Objava materijala vezanih uz financijske usluge. | HANFA | Kontinuirano | Provedeno | HANFA - u 2020. godini objavila plakat vezan za financijsku pismenost te istraživanja financijske pismenosti u RH koje je proveo OECD, a na istu temu izrađene su i audio i video prezentacije. Dodatno su na internetskim stanicama objavljene i dvije nove prezentacije o poslovima leasinga te održivim financijama. Osim navedenog, objavljen je i info letak o održivim financijama te brošura i prevarama na tržištu financijskih usluga, kao i edukativni tekst o franšizi u području osiguranja.  HANFA je pokrenula portal „Novac za sutra“ u svrhu edukacija potrošača, a posvećen je svima koji žele odgovorno razmišljati o novcu, upravljati svojim životnim standardom i planirati svoju budućnost. |
| Izdavanje brošure i informativnih materijala o financijskoj pismenosti na području osiguranja te njihova objava na internetskoj stranici. | HUO | Kontinuirano | Provedeno | Daljnja distribucija (direktno i putem društava za osiguranje) brošure *„Čemu zapravo služi osiguranje?“* letak *„#OsigurajMudro –* *provjeri prije putovanja*“, letak „*#OsigurajMudro* *- usvoji pet važnih odluka vezanih uz osiguranje“* (distribuirano cca 200 letaka). |
| Izdavanje znanstveno-stručnog časopisa „Hrvatski časopis za OSIGURANJE“. | HUO | 2x godišnje | Provedeno | HUO je u srpnju 2020. godine izdao 3. broj časopisa, a 4. je u planu za prosinac 2020. godine. Cilj znanstveno-stručnog časopisa HUO-a je unapređenje, afirmacija i promocija osigurateljne znanosti i struke. |
| Tiskanje i distribucija drugog izdanja besplatnog udžbenika »Moj novac, moja budućnost« namijenjenog učenicima srednje škole u skladu s kurikulom međupredmetnih tema, odnosno, građanskog odgoja i obrazovanja. | EFZG | III. kvartal | Provedeno | Temeljem dobivene suglasnosti AZOO-a, u 2020. godini je distribuirano 2.000 udžbenika osobnih financija za srednje škole „Moj novac, moja budućnost“ čiji je sadržaj usklađen s obrazovnim ishodima kurikuluma međupredmetnih tema Građanskog odgoja i obrazovanja i Poduzetništva. Udžbenik je ažuriran i objavljen i u digitalnom obliku na internetskoj stranici, a preuzet je 2.550 puta. |
| Tiskanje i promocija znanstvene monografije „Consumer socialization of children - Using financial education to encourage lifetime savings“. | EFZG | II. kvartal | Vlastita sredstva | Provedeno | EFZG je u 2020. godini objavio znanstvenu monografiju autora A. Lučić, D. Barbić i N. Erceg „Consumer socialization of children - Using financial education to encourage lifetime savings“. Promocija knjige odgođena je za 2021. godinu. |
| Znanstveno-istraživački projekt „Osnaživanje financijske sposobnosti mladih potrošača kroz programe edukacije i bihevioralne intervencije“. | EFZG | Kontinuirano kroz 5 godina | Hrvatska zaklada za znanost | Provedeno | U 2020. godini započela je prva godina projekta „Osnaživanje financijske sposobnosti mladih potrošača kroz programe edukacije i bihevioralne intervencije“ u kojoj su provedena ekstenzivna istraživanja relevantne literature iz područja. |
| Izrada edukativnih materijala i objava na internetskim portalima sa sadržajem o primanjima članova, radnika, umirovljenika s osnove rada i njihovih redovnih mirovinskih primanja. Suradnja s udruženim sindikatom SUH. | SSSH | Kontinuirano | Vlastita sredstva | Provedeno | <http://educa.sssh.hr/>.  <http://sssh.hr/hr/static/sssh/sekcija-mladih-sssh-7>.  2.000 vodiča „Mali vodič za veliku borbu“.  2.000 letaka. |
| Izrada edukativnih materijala za mlade o sindikalnom organiziranju i radnim pravima. | SSSH | Kontinuirano | Vlastita sredstva | Provedeno | 2.000 letaka. |
| „Mala akademija financija“ - održavanje financijskih edukacija za učenike 5., 6., 7., i 8. razreda osnovne škole i organizacija završnice projekta. | UMFO,  EFZG | III. i IV. kvartal | Vlastita sredstva | Provedeno | Održane edukacije i evaluacija financijskog znanja i ponašanja učenika korištenjem pre-post anketnog upitnika. |
| 6. | Suradnja s medijima i internetskim portalima | Sudjelovanje u medijima u cilju promicanja važnosti financijske pismenosti. | HANFA, HNB,  UMFO,  ZSE,  ŠTEDOPIS | Kontinuirano | AZOO – državni proračun  HUO, ŠTEDOPIS,  HANFA, HNB,  UMFO, HGK, HUB – vlastita sredstva | Provedeno | HNB - rukovodstvo i djelatnici HNB-a redovito su istupali u medijima u cilju podizanja financijske pismenosti potrošača.  ZSE - sudjelovanje u događanjima namijenjenim javnosti, poput intervjua i pisanih priopćenja vezanih uz teme jačanja financijske pismenosti. To je uključivalo gostovanja na nacionalnoj i komercijalnim televizijama, i suradnju s drugim medijima – radio, internet, tisak.  HANFA - redovno gostuje u medijima. Na temelju priopćenja, edukacija i PR aktivnosti u medijima je objavljeno 60-tak članaka. Vezano uz financijsku pismenosti realizirana su 3 tiskana intervjua, 3 televizijska i 1 radijsko gostovanje. Samostalno kroz vlastitu edukativnu internetsku stranicu „Novac za sutra“ HANFA je objavila više od 30-tak edukativnih tekstova. Pokrenuta je posebna edukativna medijska kampanja u suradnji s medijskim izdavačem s ciljem upoznavanja građana s njihovim pravima prilikom korištenja financijskih usluga u okviru koje je obrađeno 12 tema i anketa među mladima. Svaku temu pročitalo je u prosjeku 40.000 tisuća čitatelja 24 sata. Od sredine listopada 2020. godine sadržaj stranice „Novac za sutra“ moguće je pratiti i putem Facebooka (više od 1000 pratitelja) te Instagrama.  Štedopis - 4 gostovanja na komercijalnim televizijama, objavljeno 5 članaka u cilju podizanja financijske pismenosti potrošača. |
| Medijska kampanja u tiskanim medijima i na internetu – o važnosti mirovinske štednje te osnovnim pojmovima. | UMFO | Kontinuirano | Provedeno | Projekt „Moja mirovina“ u suradnji s 24 sata (30 članaka, 3 videa, 3 infografike, 2 priloga, 907.400 posjeta stranici prosječno vrijeme zadržavanja na članku 3 minute).  Projekt u suradnji sa Slobodnom Dalmacijom (12 stranica na temu mirovinskih tema), projekt još nije realiziran do kraja (po završetku će biti poznati svi pokazatelji).  Sveobuhvatna kampanja „Financije za svakoga“ (rezultati će biti dostupni po završetku kampanje).  Projekt u suradnji s Poslovni FM: specijalizirane emisije na temu mirovinske štednje.  Fibra - panel diskusije namijenjene stručnoj javnosti medijima (broj sudionika ograničen na 20), medijski popraćena događanja. |
| Nastavak projekta MAFIN koji traje čitavu školsku godinu. | Kontinuirano | Provedeno |
| Suradnja s medijima po pitanju svih relevantnih tema iz područja zaštite potrošača. | MINGOR | Kontinuirano | Provedeno | Predstavnici MINGOR-a su tijekom 2020. godine kontinuirano sudjelovali na televizijskim i radio emisijama i informirali i educirali javnost o potrošačkim pravima. |
| Radijske emisije "Financijska abeceda" emitirane na Hrvatskom katoličkom radiju u kojima se jednom tjedno govori o relevantnim temama iz područja financijske pismenosti. | HNB,  HANFA | Kontinuirano | Provedeno | Emitirano je 28 epizoda.  HANFA je također uključena u projekt HNB-a, u suradnji s Hrvatskim katoličkim radiom te je tijekom 2020. godine snimljeno 5 radio emisija. |
| Informiranje potrošača i poslovnih subjekata kroz suradnju s medijima putem odgovora na upite, stručnih članaka i drugo. | HGK,  HUO,  HIFE | Kontinuirano | Provedeno | HGK - u cilju informiranja potrošača i poslovnih subjekata na teme vezane uz financijsku pismenost dana su priopćenja i odgovori na upite medija, objavljeni su stručni članci, predstavnici HGK i udruženja dali su izjave/gostovali na TV i radiju (npr. Dobro jutro Hrvatska, Nova TV, HRT, Radio Sljeme i dr. - 5 radio/TV gostovanja, više od 40 objava u tiskanim i online medijima).  HUO - ostvareni rezultati akcije i komunikacijske kampanje „STOP NEOSIGURANIM VOZILIMA“ koja traje punih 11 godina, a koju u sklopu Nacionalnog programa sigurnosti cestovnog prometa provode HUO, Ministarstvo unutarnjih poslova RH i Ravnateljstvo policije, uvelike su pridonijeli smanjenju broja neosiguranih i neregistriranih vozila na razini cijele Hrvatske, ali su i pozitivno utjecali na podizanje svijesti građana o važnosti obveze registriranja i osiguranja motornih vozila od automobilske odgovornosti. Kroz navedenu kampanju nastoji se raznim informativnim i edukativnim sadržajima posredstvom različitih komunikacijskih kanala, organiziranjem edukativnih radionica, radijskim i televizijskim reklamama, kao i brojnim drugim promotivnim aktivnostima apelirati na sve sudionike u prometu na pravovremeno sklapanje ugovora o osiguranju od automobilske odgovornosti. Tijekom godina, ovu kampanju podržala su i dva partnera, točnije Centar za vozila Hrvatske te Hrvatski autoklub, kako bi pridonijeli učinkovitijoj provedbi ali i snažnijoj afirmaciji same kampanje. Krajem 2020. godine nastavljena je intenzivna digitalna kampanja putem internetskih medija uz potpuno novi vizualni identitet.  Časopis Lider (intervju na temu: „Financijska pismenost“, veljača 2020. godine), Telegram media grupa (intervju na temu: „Važnost osiguranja imovine“, srpanj 2020. godine), Dnevnik Nove TV (Osiguranje imovine u svjetlu potresa koji je pogodio Zagreb, travanj 2020. godine), sudjelovanje u emisiji "Pro bono" HR Radio Sljemena (naknade šteta nastalih u potresu u gradu Zagrebu, ožujak 2020. godine), portali Dnevno.hr i Otvoreno.hr (Evaluacija osigurateljnih proizvoda u COVID krizi – inicijative dobre volje osiguratelja u korist potrošača, srpanj 2020. godine).  HIFE - kroz članke objavljene u medijima (ukupno 6 članaka), obrađene su odabrane teme iz područja zaštite potrošača korisnika financijskih usluga čime se podiže u javnosti svijest o važnosti edukacije o pravima potrošača. |
| Održavanje redovnih brifinga za medije o temama iz područja bankarstva, financija i ekonomije. Objave za medije i odgovori na upite. | HUB,  HUO | Kontinuirano | Provedeno | HUB - organizirana 3 online briefinga za medije, a teme su bile aktualnosti u bankarskom sektoru, štednja građana, kreditna aktivnost, financijska pismenost i sigurnost na internetu. Također objavljeno više od 20 objava za medije i 120 odgovora na medijske upite. Izvještavano je o gospodarskim mjerama tijekom pandemije, uvjetima odgode i reprograma kreditnih obveza, obustavi prisilne naplate; ukidanju naknada za korištenje bankomatske mreže, izdavanje debitnih kartica za zaštićene račune te o aktualnostima bitnim za poduzetništvo, kao što su krediti za likvidnost, moratoriji i reprogrami kreditnih obveza i dr. Također, provedene su već spomenute kampanje u suradnji s medijskim partnerima.  HUO - 18.9.2020. godine održan press briefing u sklopu kojega su predstavljene najznačajnije brojke i pokazatelji vezani uz potres u Gradu Zagrebu i okolici uz pregled tržišta iz perspektive industrije osiguranja kao i njenoj ulozi u sanaciji šteta i normalizaciji života. Posebna pozornost je skrenuta na podatke koji pokazuju kako značajan dio imovine u Hrvatskoj nije osiguran ili nije osiguran na primjeren način pri čemu je istaknuta važnost daljnjeg financijskog opismenjavanja građana Republike Hrvatske iz područja osiguranja, posebice segmenta osiguranja imovine. |
| 7. | Obilježavanje međunarodnih događaja značajnih za unaprjeđenje financijske pismenosti potrošača. | Obilježavanje Svjetskog dana investicijskih fondova. | HGK | III. kvartal |  | Provedeno djelomično | HGK - uslijed pandemije bolesti COVID-19, obilježavanje Svjetskog dana investicijskih fondova realizirano je djelomično. Kao dio ove manifestacije, u lipnju su dodijeljene nagrade Udruženja investicijskih fondova HGK za najbolje otvorene investicijske fondove s javnom ponudom i najbolje društvo za upravljanje investicijskim fondovima u 2019. godini pod nazivom „*TOP OF THE FUNDS*“. Tom prigodom je dano priopćenje za medije i događanje je bilo medijski dobro popraćena, a predstavnici Udruženja i HGK dali su izjave za medije. Kao dio manifestacije, izdana je nova verzija brošure „Osnovno o investicijskim fondovima“ koja je dostupna online. |
| Obilježavanje Svjetskog dana prava potrošača. | MINGOR/ostali dionici zaštite prava potrošača | III. kvartal |  | Provedeno djelomično | MINGOR - zbog mjera predostrožnosti radi sprječavanja širenja pandemije bolesti COVID-19 obilježavanje Svjetskog dana prava potrošača, koje je bilo planirano za 16. ožujka 2020. godine se odgodilo.  HANFA - sudjelovala je u natječaju za učenike osnovnih i srednjih škola na temu „Kako postati zeleni potrošač“, a koji su povodom Svjetskog dana potrošača organizirali MINGOR i MZO. Dodijelila je OŠ Stjepan Benceković iz Zagreba pametnu klupu te održala predavanje na temu financijske pismenosti u suradnji s MINGOR-om. |
| Obilježavanje Europskog i Svjetskog tjedna novca. | MINGOR, MZO,  MFIN, AZOO,  HNB, HANFA,  HUO, HUB,  HUP, HGK,  UMFO, EFZG,  ZSE, ŠTEDOPIS,  ZSE | I. kvartal |  | Nije provedeno / Djelomično provedeno / Provedeno online | Zbog mjera predostrožnosti radi sprječavanja širenja pandemije bolesti COVID-19 obilježavanje Europskog i Svjetskog tjedna novca je odgođeno u većem dijelu planiranih aktivnosti.  MZO i AZOO - poslana informacija svim osnovnim i srednjim školama vezana uz obilježavanje petog Europskog tjedna novca u okviru kojeg su održane brojne aktivnosti i manifestacije na nacionalnoj i međunarodnoj razini posvećene unaprjeđivanju financijske pismenosti. Cilj obilježavanja Svjetskog i Europskog tjedna novca je financijskim obrazovanjem unaprijediti razinu financijske pismenosti i omogućiti djeci, mladima i građanima stjecanje financijske kompetencije, nužne u svakodnevnom privatnom i poslovnom životu. Intersektorskom suradnjom MFIN-a, MINGOR-a, MZO-a, AZOO-a, HNB-a, HANFA-e, HUB-a, Privredne banke Zagreb, HUO-a, HUP-a, HUP-a, Akademije ZSE, HGK-a, UMFO-a, Štedopisa i HIFE, u tjednu od 23. do 27. ožujka 2020. godine obilježen je u specifičnim okolnostima opterećenim pandemijom bolesti COVID-19 i u značajno manjem broju planiranih aktivnosti obilježen je Svjetski i Europski tjedan novca s posebnim naglaskom na uključivanje djece i mladih u projekte i programe vezane za unaprjeđivanje financijske pismenosti.  ZSE - edukativne posjete srednjih škola Zagrebačkoj burzi u ožujku 2020. godine povodom obilježavanja Europskog i Svjetskog tjedna novca.  HUO - pripremljena dva videa / infografike predviđena za korištenje u aktivnostima vezanim uz obilježavanje Svjetskog i Europskog tjedna novca, ali i u daljnjim aktivnostima uz financijsku pismenost. Prvi video HUO-a sadrži osnovne vrste osiguranja i obraća se prvenstveno mladima, ističući važnost osiguranja kao podrške u svakodnevnom životu. Drugi video je obrađeni i sinkronizirani video europskog udruženja osiguratelja i reosiguratelja Insurance Europe pod nazivom *„Osiguravamo Europi bezbrižan san“.* Videa su planirana za objavu (HUO objava za medije, internet) u tjednu koji prethodi GMW, međutim kako je otkazana manifestacija Svjetski i Europski tjedan novca, prolongirana je objava.  Provedene su aktivnosti na internetu te je HUO zajedno s članicama društvima za osiguranje kontinuirano vršio informiranje na temu financijske pismenosti (ukupni doseg cca 33.000 osoba).  HUB - povodom Tjedna novca, u suradnji sa Štedopisom i uz medijsku pokrivenost 24sata provedeno „Istraživanje financijske pismenosti tinejdžera u Hrvatskoj”. Istraživanje je provedeno u ožujku 2020. godine, a zbog pandemije bolesti COVID-19 predstavljanje rezultata je odgođeno za lipanj. U sklopu kampanje proveden je online panel s predstavnicima HUB-a, HNB-a i Štedopisa te je kroz niz novinskih članaka i video sadržaj promovirana važnost edukacije u području financijske pismenosti (ukupan broj pregleda: 113.904 do 1. prosinca 2020. godine). |
| Obilježavanje Svjetskog dana štednje putem objave za medije. | HNB,  HUB,  HGK | IV. kvartal |  | Provedeno | HUB - objava sažete publikacije Pregled povodom Svjetskog dana štednje.  Štedopis - obilježen Svjetski dan štednje.  HGK - organizirano je u online obliku kroz priopćenje i izjave za medije, putem internet stranica. Pored predstavnika HGK, na događanju su sudjelovali predstavnici HNB-a, EFZG, banaka, stambenih štedionica, društava za osiguranje te društava za upravljanje investicijskim i mirovinskim fondovima.  Tom prigodom je izrađen informativni materijal, dano je priopćenje za medije, a tijekom studenoga, u obliku „mjeseca štednje“ na internetu (Twiter, Linkedin, Facebook) objavljivani su snimljeni edukativno-informativni materijali. Predstavnici HGK i Udruženja gostovali su u emisiji „Dobro jutro Hrvatska“, a cijela manifestacija je dobro medijski popraćena, uključujući TV i radio. |
| Obilježavanje Svjetskog dana kreditnih unija. | HUP | IV. kvartal |  | Provedeno | HUP - obilježavanje i promocija drugih događanja naših partnerskih organizacija – obilježen dan Svjetski dan kreditnih unija koji je održan 15.listopada s temom: Inspiriranje nade za globalnu zajednicu. Posebno naglašena posvećenost kreditnih unija svojim članovima i svojoj misiji da im pruži financijsku potporu i pomoć u ovim vremenima bez presedana. Obilježavanje je bilo online. |
| Obilježavanje svjetskog tjedna ulagatelja. | HANFA | IV. kvartal |  | Provedeno | HANFA - u sklopu svjetskog tjedna ulagatelja održala javno online izlaganje na kojem je sudjelovalo 40 sudionika te studentsku radionicu i predavanje na kojoj je sudjelovalo preko 50 studenata koje su studentima pružile uvid u funkcioniranje tržišta kapitala, te sve izazove s kojima se ulagatelji susreću na tržištu. |
| 8. | Informiranje potrošača i poslovnih subjekata o financijskim uslugama u cilju podizanja razine financijske pismenosti. | Edukacija i informiranje potrošača i poslovnih subjekata o različitim financijskim proizvodima i uslugama (osiguranje, bankarstvo, leasing, faktoring, investicijski fondovi, mirovinski fondovi, tržište kapitala i drugo). | HGK,  HUO,  HUB | Kontinuirano | HGK,  HUB,  HUO,  HUP, ŠTEDOPIS – vlastita sredstva | Provedeno | HGK - informiranje i odgovori na upite građana i poslovnih subjekata slijedom posljedica pandemije bolesti COVID-19 i potresa u Zagrebu (bankarstvo, osiguranje, leasing).  HUO - kontinuirano informiranje i odgovori na upite građana i poslovnih subjekata temeljem neposredno zaprimljenih upita, kao i putem Centralnog informacijskog sustava za zaštitu potrošača. Informacije na internetu i istupima u medijima. Edukacije u okvir CEDOH-a pri HUO-u.  HUB - u suradnji s Udrugom Padobran te uz podršku medija, primarno Večernjeg lista i partnera iz privatnog i javnog sektora pokrenula je u studenome 2020. godine društveno odgovornu kampanju „Znanjem do financijskog oporavka - upravljanje osobnim financijama u doba pandemije”, odnosno edukacijski projekt koji sadrži različite oblike savjetodavne podrške i edukacije za blokirane i ovršene građane. Projekt podržavaju FINA i HUP. Besplatne edukativne radionice provode stručnjaci specijalizirani za financijsko savjetovanje građana u financijskim poteškoćama, koji već niz godina rješavaju individualno slučajeve te pomažu pojedincima da izađu iz blokade i stabiliziraju vlastitu financijsku situaciju. |
| Organizacija radionica/sastanaka i drugih oblika informiranja o SEPA platnim uslugama u suradnji s ostalim članovima hrvatskog SEPA foruma (HUB, HNB, FINA, MFIN). Ažuriranje internet stanice www.sepa.hr te odgovori na upite upućeni putem kontakt adrese info@sepa.hr. | Kontinuirano | Provedeno | HGK - nastavljeno je redovito održavanje i ažuriranje internet stranice www.sepa.hr.  Odgovoreno je na više od 65 upita zaprimljenih putem info@sepa.hr. |
| Informiranja članova HUP-a o važnosti financijske edukacije. | HUP | Kontinuirano | Provedeno | Informiranje članova HUP-a drugih nefinancijskih sektora malih poduzetnika iz proizvodnje i usluga o aktivnostima naših partnerskih organizacija, razmjena informacija i podrška u provedbi aktivnosti vezanih uz financijsku pismenost - HUB, HUO, HRK, UMFO, ZSE, ujedno i potpisan Sporazum o suradnji Udruga mirovinskih fondova i HUP-a, dana 15. listopada 2020. godine. |
| Informiranje javnosti iz područja financijske pismenosti.  Distribucija informativnih tekstova (newslettera). | ŠTEDOPIS,  HUO | Kontinuirano | Provedeno | HUO - distribucija (direktno i putem društava za osiguranje) brošure *„Čemu zapravo služi osiguranje?“, letak „#OsigurajMudro - provjeri prije putovanja“, letak“#OsigurajMudro - usvoji pet važnih odluka vezanih uz osiguranje“* i ove su godine korišteni u edukativnim aktivnostima HUO i društava za osiguranje (distribuirano cca 2000 letaka).  Priopćenja za medije i gostovanje u TV i radio emisijama - kontinuirano. HUO je u 2020. godini izdao 2 broja znanstveno-stručnog časopisa „Hrvatski časopis za OSIGURANJE“.  Štedopis - 2 priopćenja i 6 distribuiranih informativnih tekstova (newslettera). |
| Izrada online brošura na temu prava potrošača korisnika financijskih usluga  kroz provedbu projekta „Upoznaj svoja prava!“  Redizajn internet stranice [www.hife.hr](http://www.hife.hr) za edukaciju o pravima potrošača i financijsku pismenost kroz provedbu projekta „Potpisujem, znači razumijem!“  Izrada online upitnika o pravima potrošača na [www.hife.hr](http://www.hife.hr) na kojem potrošači mogu provjeriti svoje znanje kroz provedbu projekta „Potpisujem, znači razumijem!“. | HIFE | Do 30. lipnja 2020. godine |  | Provedeno | Izrada 15 online brošura na temu prava potrošača korisnika financijskih usluga.  Završen redizajn internet stranice www.hife.hr za edukaciju o pravima potrošača i financijsku pismenost.  Izrađen online upitnik o pravima potrošača na www.hife.hr na kojem potrošači mogu provjeriti svoje znanje. |
| 9. | Provođenje drugih aktivnosti usmjerenih na podizanje razine financijske pismenosti. | Promotivna kampanja o funkcioniranju OMF-a i DMF-a u suradnji s medijskim kućama u formi priloga. | UMFO | III. i VI. kvartal | HNB, UMFO, HANFA, HUO, FINA, HUB, HUP, ZSE – vlastita sredstva | Provedeno | Provedena mini kampanja o DMF-u. |
| Promicanje financijske pismenosti i putem drugih aktivnosti u suradnji s društvima za osiguranje. | HUO | Kontinuirano | Provedeno | Proveden je natječaj za dodjelu nagrada za najbolji znanstveni rad, najbolji diplomski rad na diplomskom studiju i najbolji završni rad na preddiplomskom studiju iz područja osiguranja, te je odlukom Prosudbenog povjerenstva dodijeljena nagrada u kategoriji najbolji diplomski rad.  HUO kontinuirano vrši edukacije putem svog Centra za edukaciju djelatnika u osiguranju koji pruža edukativne sadržaje otvorenog tipa održavanjem niza specijalističkih i temeljnih seminara – održano je 11 seminara koje je pohađalo cca 500 sudionika. |
| Sudjelovanje zaposlenika FINA-e kao posrednika temeljem provođenja zakona koji ograničavaju raspolaganje imovinom građana (novac, nekretnine, pokretnine, prava). | FINA | Kontinuirano | Provedeno | Tijekom 2020. godine FINA je podnijela 110.211 prijedloga za provedbu jednostavnog postupka stečaja potrošača pred nadležnim općinskim sudovima (potrošači koji su u trenutku podnošenja zadovoljavali zakonom propisane uvjete) i pri tome je putem telefona pružena podrška za više od 5.000 upita građana (zaključno s 25. studenim 2020. godine).  U postupku provedbe ovrhe na novčanim sredstvima zaposlenici FINA-e su u svakodnevnom kontaktu s građanima te ih izravno educiraju u području ovrhe na novčanim sredstvima i/ili blokade računa. Tako je tijekom 2020. godine zaprimljeno oko 18.000 upita građana (zaključno s 25. studenim 2020. godine) putem elektroničke pošte te više od 16.000 telefonskih upita (zaključno s 25. studenim 2020. godine) putem kojih je pružena podrška i informacija građanima vezana uz postupke ovrhe na novčanim sredstvima. |
| Održavanje učeničke debate u suradnji s Hrvatskim debatnim društvom na temu iz djelokruga rada središnje banke. | HNB | I. kvartal | Nije provedeno | Nije provedeno / aktivnost je otkazana zbog pandemije bolesti COVID-19. |
| Održavanje studentskih debata iz djelokruga i nadležnosti HANFA-e. | HANFA | IV. kvartal | Provedeno | HANFA je održala dvije javne online rasprave/debate u suradnji sa studentima i to na temu održivih financija (studenti ZŠEM-a) te prevara na tržištu financijskih sustava (studenti EFZG-a). Obje rasprave održane su online te su bile otvorene za javnost. |
| U sklopu svečane dodjele godišnjih nagrada Zagrebačke burze, Akademija Zagrebačke burze dodjeljuje nagradu za doprinos edukaciji o tržištu kapitala, čime se daje na značaju financijskoj edukaciji kao i financijskoj pismenosti. | ZSE | prosinac 2020. godine | Provedeno | Organizirana svečanost, dodjeljivanje nagrade. |
| Ažuriranje sadržaja na internetskoj podstranici HUB-a, posvećenoj sigurnosti na internetu i promicanje objava na društvenim mrežama u svrhu prevencije prevara na internetu. | HUB | Kontinuirano | Provedeno | HUB je u 2020. godini ažurirao podstranicu „Sigurnost na internetu“ u skladu s aktualnostima te educirao o najčešćim oblicima prijevara i načinima zaštite.  Tijekom 2020. godine zaprimljeno je 18 medijskih upita povezanih s temom sigurnosti na internetu.  U 2020. godini je provedena medijska kampanja „Cyber sigurnost u doba pandemije” u suradnji s Jutarnjim listom.  Kampanja se provodila s obzirom na činjenicu da je tijekom pandemije bolesti COVID-19 znatno poraslo korištenje digitalnog bankarstva te postoje razni načini pokušaja prevare. U skladu s time, HUB i Jutarnji list proveli su kampanju o najčešćim vrstama online prevara, savjetima za zaštitu, informacijama te o načinima na koji banke štite svoje klijente i ulažu u sigurnost online bankarstva. U sklopu kampanje Jutarnji list je kreirao zasebnu mikro-stranicu na kojoj su objavljeni edukativni članci, infografike, savjeti za građane te interaktivni kviz znanja.  Uoči predblagdanskog razdoblja koje već tradicionalno obilježava povećana online kupovina, HUB je proveo istraživanje „Online kupovina u doba pandemije“ s ciljem analize koliko su ispitanici kupovali online u odnosu na razdoblje prije pandemije, koliko ih namjerava kupovati putem internet stranica za vrijeme Black Friday-a i ubuduće, što ih zabrinjava i na što obraćaju pozornost te jesu li bili žrtve prijevara online kupovine. HUB je istraživanje komunicirao putem priopćenja za javnost uz ključne savjete za sigurno korištenje interneta i obavljanje online kupovine. |
| Promocija aktivnosti članova nebankarskih institucija prema javnosti kako bi se upoznali s radom i ponudom financijskih usluga koje postoje na domaćem tržištu (članovima HUP-a nefinancijskog sektora, prema nadležnim institucijama te široj javnosti). | HUP | Kontinuirano | Provedeno | Informiranje članova zbog aktualnosti pandemije bolesti COVID-19 situacija za odnose u području leasinga i situacije zbog potresa te kontaktiranje osiguravajućih društva. |
| 10. | Provedba kurikula međupredmetnih tema građanski odgoj i obrazovanje, poduzetništvo i dr. | Provedba kurikula međupredmetnih tema u osnovnim i srednjim školama. | AZOO,  MZO,  ŠTEDOPIS,  HUO | Kontinuirano | AZOO,  MZO – državni proračun  HUO, ŠTEDOPIS – vlastita sredstva | Provedeno | Provedeno 4 kurikula međupredmetnih tema građanski odgoj i obrazovanje, poduzetništvo.  Sudjelovalo 50 nastavnika, ocjena uspješnosti provedbe na temelju evaluacije 500 učenika, odnosno 50 nastavnika iznosila 4,9 bodova (od maksimalno moguća 5 boda.  U okviru Kurikuluma za međupredmetnu temu Poduzetništvo za osnovne i srednje škole u Republici Hrvatskoj (dostupan na poveznici: <https://narodne-novine.nn.hr/clanci/sluzbeni/full/2019_01_7_157.html>) u okviru domene Financijska i ekonomska pismenost obrađuju se sadržaji vezani uz unaprjeđivanje financijske pismenosti.  U okviru Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. - prioritet Odgoj i obrazovanje, za financijsku i medijsku pismenost financirano je ukupno 3 projekta u iznosu od 323.704,00 kuna.  U studenom 2020. godine u suradnji s MIFIN PU pripremljen je natječaj za literarne i likovne radove učenike petih i šestih razreda osnovnih i srednjih škola „Plaćati porez je bitno“. |

POPIS KRATICA**:**

MFIN Ministarstvo financija

MFIN PU Ministarstvo financija, Porezna uprava

MINGOR Ministarstvo gospodarstva i održivog razvoja

MZO Ministarstvo znanosti i obrazovanja

AZOO Agencija za odgoj i obrazovanje

HANFA Hrvatska agencija za nadzor financijskih usluga

FINA Financijska agencija

HNB Hrvatska narodna banka

HGK Hrvatska gospodarska komora

HUB Hrvatska udruga banaka

HUO Hrvatski ured za osiguranje

HUP Hrvatska udruga poslodavaca

ZSE Zagrebačka burza

EFZG Ekonomski fakultet Zagreb

UMFO Udruga društava za upravljanje mirovinskim fondovima i mirovinskih osiguravajućih društava

SSSH Savez Samostalnih sindikata Hrvatske

ŠTEDOPIS Institut za financijsko obrazovanje

HIFE Hrvatski institut za financijsku edukaciju